title: Joachim Hauer

text: Joachim Hauer (s. 2. helmikuuta 1991) on norjalainen mäkihyppääjä, joka edustaa Bækkelagets SK -seuraa.


title: Joachim Hauer

text: Hauer kilpaili mäkihypyn maailmancupissa ensimmäisen kerran Sapporossa tammikuussa 2014. Ensimmäiset maailmancupin pisteensä hän saavutti Kuusamossa marraskuussa 2014 oltuaan 29:s. Ensimmäisen palkintosijansa hän saavutti Nižni Tagilissa joulukuussa 2015 oltuaan kolmas.


title: Nitriilikumi

text: Nitriilikumi (lyhenne "NBR", akryyli-nitriili-butadieeni, engl. "nitrile butadiene rubber") on akryylinitriilin ja butadieenin muodostama kopolymeeri. Nitriilikumi on samalla synteettinen kumi ja elastomeeri. Nitriilikumilla on hyvä öljynkestävyys ja sitä käytetään erityisesti öljynkestävyyttä vaativiin tarkoituksiin. Nitriilikumia käytetään öljy- ja polttoaineletkujen sisäkumina. Nitriilikumilla on huono säänkestävyys, koska se muuttuu jäykäksi alhaisissa lämpötiloissa.


title: Nitriilikumi

text: Nitriilikumia kutsutaan myös Bunaksi. Toisen maailmansodan aikaan kansallissosialistisessa Saksassa IG Farben valmisti niitriilikumia Buna Werke -teollisuuskomplekseissa. IG Farben valmisti nitriilikumia Perbunan-nimellä ensi kertaa vuonna 1935. Kansallissosialistisessa Saksassa nitriilikumi oli kautsun korvike ja siitä valmistettiin erityisesti tiivisteitä ja ajoneuvojen renkaita. Yhdysvaltalaisen Standard Oil -öljy-yhtiön tutkimusosastolla työskennellyt Frank Howard kirjoitti nitriilikumiprojektista teoksen "Buna Fubber: The Birth of an Industry".


title: Jääpallon Allsvenskan-kausi 2011–2012

text: Ruotsin jääpallon Allsvenskan pelattiin kaudella 2011-2012 kahdessa kahdentoista joukkueen lohkossa, joissa pelattiin kaksinkertainen sarja. Lohkojen parhaat nousivat suoraan Elitserieniin ja lohkojen kakkoset karsivat Elitseienin kolmanneksi ja neljänneksi heikointa selviytyivät vastaan, lohkojen kaksi heikointa putosi 1. divisioonaan ja lohkojen sijoille 9.-10. sijoittuneet joutuivat karsimaan Allsvenskanin sarjapaikastaan.


title: Jääpallon Allsvenskan-kausi 2011–2012

text: Karsinnat pelattiin kaksiosaisina, ja ne aloitettiin Allsvenskan-seuran kotikentällä.


title: Jääpallon Allsvenskan-kausi 2011–2012

text: Sirius ja Vetlanda säilyivät Elitserienissä.


title: Jääpallon Allsvenskan-kausi 2011–2012

text: Frillesås, IF Boltic ja Finspång säilyivät Allsvenskanissa sekä Nyborg nousi uutena Allsvenskaniin.


title: Kopolymeeri

text: Kopolymeeri on polymeeri, joka on muodostunut kahdesta tai useammasta keskenään erilaisesta monomeeristä. Kopolymeerejä valmistetaan polymerisoimalla eri monomeerejä eli yhdistämällä monomeerit toisiinsa. Tätä kutsutaan kopolymeroinniksi. Kopolymeeri eroaa homopolymeerista, jossa on vain yhtä monomeeriä.


title: Haukijärvi (Ahmaus)

text: Haukijärvi on Satakunnassa Ulvilassa sijaitseva järvi, joka kuuluu Kokemäenjoen vesistön Kauvatsanjoen valuma-alueen "Sääksjärven alueeseen". Ulvilassa on toinenkin Haukijärvi.


title: Haukijärvi (Ahmaus)

text: Ovaalin muotoisen järven pinta-ala on 5,9 hehtaaria ja sen halkaisija on 300 metriä. Järven luusua sijaitsee järven etelärannalla, josta saa alkuunsa 4,5 kilometriä pitkä "Haukioja", joka laskee Sammakkalahteen ja siitä Sääksjärveen.


title: Haukijärvi (Ahmaus)

text: Järven rantaviiva on 0,94 kilometriä pitkä ja ranta on pääosin ojitettua ja metsäistä suota, jota kutsutaan "Haukisuoksi". Suon laitaa sivuaa kantatie 41 ja siihen liittyvä "Sääksjärven" kylän kautta kulkeva maantie.


title: Harri Mattila

text: Harri Mattila (s. 20. maaliskuuta 1957 Alahärmä) on toimitusjohtaja, maanviljelijä sekä entinen Kauhavan kaupunginjohtaja ja Alahärmän kunnanjohtaja.


title: Harri Mattila

text: Mattila on koulutukseltaan filosofian maisteri ja sosionomi ja lisäksi suorittanut johtamisen erikoisammattitutkinnon ja jatko-opintoja Vaasan yliopistossa yrityksen johtamisessa ja aluetieteessä. Mattila oli Alahärmän kunnan toimistovirkailija vuonna 1982, toimistosihteeri 1983–1984, talous- ja suunnittelusihteeri 1984, kunnansihteeri 1984–1993 ja Alahärmän kunnanjohtaja vuodesta 1993, kunnes vuoden 2009 alussa Kauhava, Alahärmä, Ylihärmä ja Kortesjärvi yhdistyivät uudeksi Kauhavaksi.


title: Harri Mattila

text: Toimittuaan osin Alahärmän kunnanjohtajan viran ohella kuntaliitoksen muutosjohtajana vuosina 2007–2008 Mattilasta tuli liitoksen yhteydessä uuden Kauhavan ensimmäinen kaupunginjohtaja. Hänet valittiin kuuden vuoden määräajaksi, joka jatkui vuoden 2014 loppuun asti. Mattila antoi suostumuksensa kaupunginjohtajaehdokkuuteen myös jatkokaudeksi, joka olisi alkanut 1. tammikuuta 2015. Hän hävisi Vaasan entiselle kaupunginjohtajalle Markku Lumiolle äänin 10-33.


title: Harri Mattila

text: Mattila on viljellyt vuodesta 1985 Alahärmän Voltissa omistamaansa Uusi-Mattilan sukutilaa toimien sen 16:ntena isäntänä. Toukokuussa 2012 hän oli vähällä hukkua kanoottiretkellä Perhon Salamajärveen. Vuoden 2015 alusta Mattila siirtyi kunnille ja yrityksille asiantuntija- ja analyysipalveluja tuottavan Yritystaito Group Oy:n osakkaaksi ja toimitusjohtajaksi. Vuoden 2016 syyskuun alusta Mattila valittiin Kainuun sote- ja maakuntauudistuksen määräaikaiseksi muutosjohtajaksi.. Muutosjohtajuuden jälkeen Mattila on toiminut edelleen Yritystaito Group Oy:n johto- ja kehittämistehtävissä.


title: Magdalena Wargentin

text: Magdalena Wargentin (4. elokuuta 1714 Turku – 8. toukokuuta, mahdollisesti  4. elokuuta 1765 Mikkelin pitäjä) oli ruustinna ja kartanonomistaja, josta tuli kuoltuaan tunnettu muumio.


title: Magdalena Wargentin

text: Wargentinien kauppiassuku oli lähtöisin Saksasta ja he olivat tunnettuja valtaporvareita Turussa. Wargentinin isä Johan Wargentin toimi kuitenkin tuomarina, äiti oli tämän ensimmäinen puoliso ylisotakomissaarin tytär Margareta Elisabet Malm. Etunimensä Wargentin sai isänäiti Magdalena Wittfootilta, joka oli myös tunnettua turkulaista kauppiassukua. Kun Wargentinin isä nimitettiin Vähä-Savon kihlakunnantuomariksi, perhe muutti Rantasalmelle. Siellä Wargentin avioitui 18-vuotiaana 1732 Mikkelin kirkkoherraksi nimitetyn ja myöhemmin lääninrovastina toimineen Anders Heinricuksen kanssa. Perheeseen syntyi kaksitoista lasta, joista kuitenkin kahdeksan kuoli jo pienenä. Wargentin jäi leskeksi 14 vuotta itseään vanhemmasta puolisostaan 1756, mutta asui neljän lapsensa kanssa Kenkäveronniemen pappilassa vuoteen 1759 asti. Jo 1756 hän oli kuitenkin ostanut lapsuudenkotinsa perintörahoilla Sairilan säterin, jonne hän muutti avioiduttuaan kihlakunnantuomari Carl (Karl) Wilhelm Malleenin (Mallénin) kanssa. Sairila oli entinen kuninkaankartano, jonka pinta-ala oli lähes 1 900 hehtaaria ja jossa oli yksitoista torpparia. Wargentin kuoli 50-vuotiaana Sairilassa. Hänet palsamoitiin ja haudattiin Mikkelin Kirkkopuiston kirkon lattian alle. Kirkon tuhouduttua tulipalossa 1806 Wargentin ja muut lattian alle haudatut muumiot siirrettiin Savilahden kivisakastiin. 1900-luvun alussa muumioiden arkkujen kannet avattiin ja niistä tehtiin matkailunähtävyyksiä, mutta 1930-luvulla sakastin lattia muurattiin uudelleen umpeen. Wargentin mainitaan silti nykyisin museona toimivaa sakastia esiteltäessä.


title: Kolmikoura (Kokemäki)

text: Kolmikoura on Satakunnassa Kokemäellä sijaitseva järvi, joka kuuluu Kokemäenjoen vesistön Kauvatsanjoen valuma-alueen "Sääksjärven alueeseen".


title: Kolmikoura (Kokemäki)

text: Järven pinta-ala on 5,2 hehtaaria ja sen pituus on 250 metriä ja leveys 50 metriä. Järven luusua sijaitsee järven länsirannalla, josta saa alkuunsa 300 metriä pitkä oja Matinjärveen, joka on 20 senttimetriä alempana. Järven rantaviiva on 1,1 kilometriä pitkä ja ranta on osin moreeni- ja kalliopohjaista metsämaastoa ja osin metsäistä suota. Järvien lähelle johtaa metsätie.


title: Britteinsaarten kanavaverkoston historia

text:
Britteinsaarten kanavaverkoston mahdollistamat vesitiekuljetukset olivat merkittävässä roolissa Yhdistyneen kuningaskunnan 1700-luvulla alkaneessa teollisessa vallankumouksessa, jolloin tieverkosto oli vasta muovautumassa keskiaikaisista poluista. Ainoa keino kuljettaa raaka-aineita ja valmiita tuotteita suuremmissa määrin oli kuormahevosten kulkueet. Ei ollut sattumaa, että ensimmäisiä kanavien ehdottajia olivat Staffordshiren keramiikkavalmistajat. Yhdistynyt kuningaskunta oli ensimmäinen valtio, joka rakensi maanlaajuisen kanavaverkoston. Kiihkeimmillään kanavien rakentaminen oli 1700- ja 1800-lukujen vaihteessa, jolloin syntyi käsite kanavamania.
Kanavaverkosto laajeni aluksi nopeasti ja muodostui lähes täysin yhtenäisen kuljetusverkoston kattaen etelä-Englannin, Midlandin ja osia pohjois-Englannista ja Walesista. Kanavia tehtiin myös Skotlantiin, mutta ne eivät liittyneet Englannin kanaviin ja vain osin toisiinsakin. Poikkeuksena on Forth-Clyde-kanava ja siihen liittyneet kanavat, jotka yhdistivät Clyde-joen ja Glasgown kaupungin. Kun rakennustekniikka kehittyi, vanhempia kanavia oikaistiin, rakennettiin vallituksia, kallioleikkauksia, tunneleita (esimerkiksi Harecastlen tunneli), kuljettavia kanavasiltoja, mekaanisia kanavasulkujen nostimia ja hissejä, jotka lyhensivät kanavia ja poistivat sulkuja ja sillä tavalla nopeuttivat matkoja.


text: 1500- ja 1600-luvuilla parannettiin kaikkiaan 29 joen kulkukelpoisuutta. Näiden joukossa Thamesin sulut ja Wey-joen reitti. 1700-luvulla teollinen vallankumous kiihdytti rakentamista. Nopeinta kasvu oli kapeissa kanavissa, jotka yhdistivät nousevia teollisuusalueita Staffordshiressä ja Birminghamissa ja liitti kanaverkostoon Yorkshiren ja Lancashiren ja ulottoi Lontooseen asti. 1800-luvulla syntyi muutamia suurkanavia, kuten Kaledonian kanava ja Manchesterin kanava. 1800-luvun jälkipuoliskolla kanavat siirtyivät suuremmissa määrin rautateiden omistukseen tai kilpailemaan niiden kanssa. Tämä johti siihen, että varsinkin kapeat kanavat, joiden laivat pystyivät kuljettamaan voin noin 30 tonnia, lopettivat toimintansa. 1900-luku toi kilpailuun mukaan autokuljetukset ja vain vahvimmat kanavat säilyivät toiseen maailmaan sotaan saakka. Sodan jälkeen kaikkien jäljellä olevien kanavien toiminta väheni nopeasti. 1960-luvulla jopa suurimpia ja eniten teollisuuskäytössä olleita kanavia käytettiin vain huviristeilyihin. 1970-luvulla vapaaehtoiset alkoivat kunnostaa kanavia ja työ on jatkunut 2000-luvulla.


title: Homopolymeeri

text: Homopolymeeri on polymeeri, jossa on vain yhtä monomeeriä. Homopolymeeri eroaa kopolymeeristä, jossa on kahta tai useampaa monomeeriä.


title: Colonna

text: Colonna on Rooman kolmas rione, jota ympäröivät lännessä Sant’Eustachio, pohjoisessa Campo Marzio ja Ludovisi, idässä Trevi sekä etelässä Pigna. Sen koko on noin 27 hehtaaria, väkiluku 2 300 ja väestötiheys 8 500 asukasta neliökilometrillä (2013). Kaupunginosa on mutkittelevan muotoinen ja sen länsiosa sijaitsee osittain antiikinaikaisen Campus Martiuksen alueella ja itäosa Pincion kukkulan rinteillä.


title: Colonna

text: Colonna tunnetaan ehkä parhaiten Piazza Colonnalle pystytetystä Marcus Aureliuksen pylväästä, josta koko kaupunginosa on saanut nimensä. Toinen merkittävä jäänne antiikin Roomasta on Hadrianuksen temppelin pylväikkö Piazza di Pietralla. Kaupunginosassa on myös useita suuria palatseja, kuten Italian edustajainhuoneen kokoontumispaikkana toimiva Palazzo di Montecitorio. Merkittävimpiä kirkkoja ovat Berninin enkelipatsaista kuuluisa Sant’Andrea delle Fratte, rokokootyylinen Santa Maria Maddalena, Auringon temppelin paikalle rakennettu San Silvestro in Capite sekä San Lorenzo in Lucina, yksi Rooman vanhimmista kirkoista.


title: Colonna

text: Colonnan rajat suhteessa naapurikaupunginosiin ovat seuraavat:


title: Kestomuovi

text: Kestomuovi eli termoplastinen polymeeri on lämmittämällä uudelleen muovattava polymeeri.


title: Max Reinhart

text: Maxwell Reinhart (s. 4. helmikuuta 1992) on kanadalainen jääkiekkoilija, joka pelaa AHL-joukkue Adirondack Flamesissa. Hän on Calgary Flamesin sopimuspelaaja. Calgary varasi hänet itselleen kolmannella kierroksella 64. pelaajana . Reinhart pelasi neljä kautta juniorijääkiekkoa Kootenay Icen joukkueessa ja oli sen mukana voittamassa WHL:n mestaruutta vuonna 2012 ennen ammattilaiseksi siirtymistään. Reinhart on veljiensä Griffinin ja Samin kanssa entisen NHL-kiekkoilija Paul Reinhartin lapsi.


title: Max Reinhart

text: Reinhart pelasi nuorena jääkiekkoa West Vancouverissa, British Columbiassa, johon hänen isänsä Paul asettui asumaan oman NHL-uransa jälkeen. Max katsoi isänsä vaikuttaneen suuresti hänen kehitykseensä pelaajana ja totesi, että entisen NHL-pelaajan poikana on helpompi tulla kykyjenetsijöiden huomaamaksi. Hänet varattiin Kootenay Iceen neljännellä kierroksella numerolla 86 vuoden 2007 WHL:n varaustilaisuudessa.


title: Max Reinhart

text: Juniorina Reinhart pelasi Kootenayn keskushyökkääjänä neljän kauden ajan vuosien 2008 ja 2012 välillä. Hän teki näiden kausien aikana 266 pelaamassaan pelissä 235 tehopistettä. Tehtyään ensimmäisellä kaudellaan 2008–2009 16-vuotiaana 27 pistettä, hän paransi seuraavalle kaudelle 2009–2010 51 pisteeseen ja ansaitsi paikan Kanadan alle 18-vuotiaiden maajoukkueessa vuoden 2010 alle 18-vuotiaiden maailmanmestaruuskilpailuissa. Turnauksessa Reinhart pelasi kuudessa ottelussa, joissa sai tilastoihinsa yhden syöttöpisteen kanadalaisten sijoittuessa seitsemänneksi. Calgary Flames varasi Reinhartin NHL:ään kolmannella kierroksella 63. pelaajana . Calgary varasi myös hänen isänsä 12. pelaajana .


title: Max Reinhart

text: Kaudella 2010–2011 Reinhart sijoittui Cody Eakinin jälkeen toiseksi Kootenayn sisäisessä pistepörssissä tehtyään 71 ottelussa 79 pistettä. Pudotuspeleissä 2011 hänestä tuli neljäs pelaaja liigan historiassa, joka onnistui viidesti maalinteossa yhden ottelun aikana. Hän onnistui tässä Kootenayn voittaessa Medicine Hat Tigersin lukemin 7–2. Yhteensä Reinhart teki 19 pudotuspeliottelussaan 27 tehopistettä ja jakoi pudotuspelien pistepörssin toisen sijan viiden pelaajan kanssa. Kootenay voitti kauden päätteeksi Ed Chynoweth Cupin kukistettuaan finaaleissa Portland Winterhawksin. Viimeisellä juniorikaudellaan 2011–2012 Reinhart teki Kootenayn parhaana pistemiehenä 78 pistettä. Hänet valittiin myös WHL:n toiseen tähdistöjoukkueeseen.


title: Max Reinhart

text: Calgary Flames kiinnitti varaamansa Reinhartin kolmen vuoden tulokassopimuksella 14. heinäkuuta 2011 ennen hänen viimeistä kauttansa Kootenayssa. Ammattilaisena hän debytoi Kootenayn kauden päätyttyä, kun liittyi Calgaryn AHL-farmiseura Abbotsford Heatiin kauden 2011–2012 lopuksi. Hän onnistui heti debyytissään kahdesti maalinteossa. Neljässä pudotuspeliottelussaan hän teki maalin ja sai yhden syöttöpisteen. Ensimmäisellä kokonaisella kaudellaan Abbotsfordissa. Ensimmäisissä 33 pelissään hän sai tilastoihinsa vain neljä pistettä, mutta paransi kauden mittaa ja onnistui jälkimmäisellä puoliskolla 34 ottelussa saamaan 17 pistettä.


title: Max Reinhart

text: Reinhart sai ensimmäisen NHL-kutsunsa Calgarylta 6. huhtikuuta 2013, jolloin päätös yllätti hänet, vaikka hän olikin parantanut pelaamistaan. Hän teki debyyttinsä samana iltana kotiottelussa, jossa Calgary voitti Vancouver Canucksin 5–2. Reinhart teki debyyttinsä Flamesissa, jossa myös hänen isänsä aloitti uransa ja pelasi yhteensä yhdeksän kauden ajan. Hän pelasi uransa kaksi viimeistä vuotta Vancouverissa. Reinhartin ensimmäinen tehopiste NHL:ssä syntyi neljä yötä myöhemmin hänen syöttäessään Curtis Glencrossin maalin Calgaryn pelatessa uudelleen Vancouveria vastaan. Ensimmäisen maalinsa hän teki ohittaessaan Edmonton Oilersin maalivahti Nikolai Khabibulinin Calgaryn 4–1 -voitossa. Calgaryssa hän pelasi kauden aikana 11 ottelua, joissa teki yhden maalin ja syötti kaksi. Abbotsfordissa hän teki 67 ottelussa 21 pistettä.


title: Max Reinhart

text: Reinhart pelasi myös kaudesta 2013–2014 suurimman osan Abbotsfordissa, mutta pääsi edustamaan myös Calgarya kahdeksassa ottelussa, joissa onnistui syöttämään kaksi maalia. Hän oli AHL:n puolella Abbotsfordin sisäisen pistepörssin ensimmäinen tehdessään 66 pelissä 63 pistettä. Kyseessä oli myös Abbotsfordin uusi seuraennätys, kun edellinen yhden kauden piste-ennätys oli 61 pistettä tehneen Krystofer Kolanosin hallussa.


title: Max Reinhart

text: Max on vanhin kolmesta Paul ja Theresa Reinhartin lapsesta. Myös molemmat hänen nuoremmat veljensä pelaavat jääkiekkoa. Griffin on New York Islandersin ensimmäisen kierroksen varaus ja Sam Buffalo Sabresin ensimmäisen kierroksen varaus . Kaikki kolme veljestä pelasivat toistensa kanssa ja toisiaan vastaan koko junioriuransa ajan. Sam ja Max olivat joukkuetovereita Kootenay Icen WHL:n mestaruuden voittaneessa joukkueessa, kun taas Griffin pelasi heitä vastaan Edmonton Oil Kingsissä.


title: First Aid Kit

text: First Aid Kit on ruotsalainen folk-duo, joka nykyään esiintyy viisihenkisenä yhtyeenä. Klara Söderberg laulaa ja soittaa kitaraa. Hänen isosiskonsa Johanna laulaa taustoja ja soittaa bassokitaraa. Lisäksi yhtyeeseen kuuluvat myös rumpali Scott Simpson, pedal steel-kitaristi Melvin 'The Tiger' Duffy ja kosketinsoittaja Steve 'Stebmo' Moore. Klaran ja Johannan 2008 YouTube-videokanavalleen lataama Fleet Foxes -yhtyeen ”Tiger Mountain Peasant Song” versio toi duon kansainväliseen kuuluisuuteen. Tämän jälkeen suosio on kasvanut nopeasti heidän sointuvien ääniensä ja kantri- ja folkvaikutteisten laulujensa ansiosta. Brit Awards listasi 2015 ensi kertaa First Aid Kitin yhdeksi viidestä parhaasta kansainvälisestä yhtyeestä. Vuonna 2019 heidät asetettiin uudelleen ehdolle.


title: First Aid Kit

text: Siskokset Johanna ja Klara Söderberg ovat kotoisin Tukholman läheltä Enskedestä. Johanna on syntynyt 31.10.1990 ja Klara 8.1.1993. Koulua he kävivät Enskeden englantilaisessa koulussa. Heidän isänsä Benkt Söderberg on entinen ruotsalaisen Lolita Pop -yhtyeen kitaristi (alun perin sukunimeltään Svensson), joka erosi yhtyeestä 1989 ennen Johannan syntymää ja valmistui historian ja uskonnon opettajaksi. Heidän äitinsä Anna opettaa filmitaidetta.


title: First Aid Kit

text: Kotona tyttöjä ei mitenkään erityisesti ohjattu musiikin pariin. He kuitenkin pitivät laulamisesta. Klara sävelsi kuusivuotiaana ensimmäisen oman kappaleensa ”Femton mil i min Barbiebil”. Vakavampi musiikin harrastus alkoi kun Klara oli 12-vuotias ja eräs hänen ystävänsä mainosti hänelle Bright Eyes -yhtyettä. Tämä johti hänet kantrimusiikin suurten nimien pariin. Tästä inspiroituneena, ja saatuaan vuoden 2005 jouluna lahjaksi oman kitaran, hän alkoi säveltää ja kirjoittaa omia kappaleita. Varsin pian myös Johanna tuli mukaan. First Aid Kit -nimen sisarukset löysivät itselleen avaamalla sanakirjan satunnaisesta kohdasta.


title: First Aid Kit

text: Klara ja Johanna tekivät musiikkiansa Johannan ullakkohuoneessa. Pian he soittivat ja lauloivat myös kodin ulkopuolella, muun muassa Tukholman metron käytävällä. Esiintymisrohkeutta antoi luonnollisesti se, että heidän isänsäkin oli soittanut bändissä. Folkmusiikki oli kuitenkin heidän oma juttunsa, sillä heidän vanhempiensa suosikkeja olivat Patti Smith, Velvet Underground ja Pixies, eivätkä vanhemmat juuri auttaneet musiikin teossa. Myöhemmin isä tunnusti Ruotsin radion haastattelussa olleensa itse asiassa kateellinen siitä helppoudesta, millä duo sävelsi laulujaan.


title: First Aid Kit

text: Keväällä 2007 sisarukset latasivat Cross Oceans -nimisen kokoelman säveltämiänsä kappaleita nettiin MySpace-sivustollensa. He myös lähettivät ”Tangerine”-kappaleen demon Ruotsin radioon, joka alkoi soittaa sitä. Kappaleesta muodostuikin jonkinasteinen kesän 2007 hitti. Tämän seurauksena he alkoivat saada keikkapyyntöjä ja levy-yhtiötkin kiinnostuivat heistä. Sisarukset alkoivat keikkailla isänsä avustamana, mutta koulun takia tämä onnistui vain viikonloppuisin ja lomilla. Ensimmäinen virallinen keikka oli PUNKTmedis-kirjastossa Södermalmilla Tukholmassa.


title: First Aid Kit

text: Sisarusten pikkuveli oli samassa päiväkodissa kuin Karin Dreijer Anderssonin tytär. Karin on The Knife -duon laulaja ja esiintynyt myös soolona nimellä Fever Ray. Kun Karin oli sisarusten äidin pyynnöstä tutustunut MySpace-sivuston kappaleisiin, hän ehdotti, että he voisivat tulla The Knifen levy-yhtiöön Rabid Recordsiin, jotta teollisuus ei pääsisi riistämään heitä huonoilla sopimuksilla.


title: First Aid Kit

text: Ensimmäinen levy, ”Drunken Trees” EP, ilmestyi huhtikuussa 2008 heidän isänsä tuottamana. Samassa kuussa he esiintyivät myös ensi kerran Ruotsin televisiossa. EP:llä oli seitsemän kappaletta, jotka olivat uudelleennauhoitettu kokoelma heidän MySpace-sivuston lauluistaan.


title: First Aid Kit

text: Siten duo oli Ruotsissa jo varsin tunnettu elokuussa 2008, kun he latasivat YouTubeen versionsa Fleet Foxes -yhtyeen kappaleesta ”Tiger Mountain Peasant Song”. Fleet Foxes -yhtyeen nokkamies Robin Pecknold luki duon lähettämän viestin ja nähtyään videon kehui vuolaasti esitystä yhtyeensä sivustolla. Tästä seurasi videon räjähdysmäinen kansainvälinen suosio. Seurauksena oli duon kirjautuminen Wichita-levy-yhtiölle, joka julkaisi EP:n uudelleen täydennettynä ”Tiger Mountain Peasant Song” kappaleella ja muutamilla videoilla.


title: First Aid Kit

text: Kansainvälisen keikkailun takia Klara päätti siirtää lukioon menoa ja Johanna pitää välivuoden, samoin kuin heidän isänsä opettajantyöstään. Keikoilla isä hoiti äänitarkkailua ja muita järjestelyjä. Keikkailusta tuli kuitenkin suosion kasvaessa pysyvä olotila, eivätkä sisarukset sen enempää kuin isänsäkään ole palanneet koulun penkille.


title: First Aid Kit

text: First Aid Kit esiintyi ensimmäisen kerran Suomessa Ruisrockissa 5.7.2009.


title: First Aid Kit

text: First Aid Kit julkaisi helmikuun alussa 2010 ensimmäisen albuminsa ”The Big Black & The Blue”. Julkaisua seurasi yli sadan konsertin kiertue Yhdysvaltoihin, Kanadaan, Australiaan, Uuteen-Seelantiin ja osaan Euroopasta. Tavastia-klubilla Helsingissä oli konsertti 25.3.2010. Duo lauloi myös ainakin kaksi laulua (I Met Up With the King ja Jagadamba, You might) ennen konserttia Tiketin lippumyymälässä.


title: First Aid Kit

text: Conor Oberst tuli tapaamaan duoa heidän 7.10.2010 Austinissa Teksasissa olleen Austin City Limits -festivaalin pre-party konsertin jälkeen. Oberst oli kuunnellut albumidemon, jonka tytöt olivat antaneet Conorille Monsters of Folk yhtyeen keikalla 19.11.2009 Tukholmassa. Austinin konsertissa häneen oli tehnyt suuren vaikutuksen etenkin duon akustinen esitys Ghost Town -kappaleesta, jota muutoin äänekäs yleisö oli hiirenhiljaa kuunnellut. Oberst soitti samana iltana vielä Mike Mogisille ja kehotti häntä menemään duon 9.10.2010 olevaan varsinaiseen festivaaliesiintymiseen. Nähtyään esityksen Mogis tarjoutui tuottamaan First Aid Kitin seuraavan levyn.


title: First Aid Kit

text: Paria päivää myöhemmin 11.10.2010 Jack White näki duon keikalla Nashvillessä. Keikan jälkeen hän soitti Klaralle pyytäen heitä tulemaan studiolleen seuraavana päivänä. Tuloksena syntyi ”Universal Soldier” -single Jack Whiten Third Man Recordsille.


title: First Aid Kit

text: 30.8.2011 First Aid Kit esiintyi Tukholmassa Polar Music Prize gaalassa esittäen palkinnon saajan Patti Smithin kappaleen ”Dancing Barefoot” saaden Patti Smithin liikuttumaan kyyneleihin asti.


title: First Aid Kit

text: Tammikuussa 2012 First Aid Kit julkaisi Mike Mogisin tuottaman toisen albuminsa, ”The Lion's Roar”. Levy sai hyvät arviot ja nousi Ruotsin levylistan ykköseksi ja sijalle 35 Englannissa. Julkaisua seurasi jälleen lukuisia laajoja kansainvälisiä kiertueita Euroopassa, Amerikassa ja Australiassa. Ruotsissa levy on myynyt platinaa ja Britteinsaarilla kultaa. The Lion's Roar sai pohjoismaisen musiikkipalkinnon vuoden 2012 parhaana albumina. First Aid Kit sai myös peräti neljä Grammis-palkintoa Ruotsissa (vuoden artisti, vuoden lauluntekijä, vuoden paras pop ja vuoden albumi).


title: First Aid Kit

text: Huhtikuussa First Aid Kit esiintyi Conan O'Brienin show’ssa esittäen kappaleen ”Emmylou”. Kyseisen kappaleen amerikkalainen Rolling Stone -lehti listasi yhdeksi kymmenestä parhaasta laulusta vuonna 2012. Emmylou on First Aid Kitin kunnianosoitus Emmylou Harrisille ja muille kantrin suurnimille.


title: First Aid Kit

text: 28.8.2012 First Aid Kit esiintyi Tukholmassa Polar Music prize gaalassa esittäen palkinnon saajan Paul Simonin kappaleen ”America” saaden Paul Simonin antamaan aplodit seisten.


title: First Aid Kit

text: Lokakuussa 2013 duo esiintyi David Lettermanin televisioshowssa New Yorkissa.


title: First Aid Kit

text: First Aid Kitin kolmas albumi ”Stay Gold” oli myös Mike Mogisin tuottama ja julkaistiin kesäkuussa 2014. Se nousi useaksi viikoksi listaykköseksi Ruotsissa ja sai kultalevyn jo elokuussa ja platinalevyn tammikuussa 2015. Suomessakin levy nousi listasijalle 10. Englannissa paras sijoitus oli 11. ja USA:n albumilistalla 23. Englannissa Stay Gold sai kultalevyn huhtikuun alussa 2015. Stay Gold -albumi sai myös ruotsalaisen Grammis-palkinnon vuoden 2014 parhaana albumina.


title: First Aid Kit

text: Levyn julkaisuun liittyen yhtye teki jälleen lukuisia kiertueita Euroopassa, Yhdysvalloissa ja Austraaliassa. Kaikkiaan yhtye esiintyi vuosina 2014-15 110 konsertissa ja 40 festivaalilla. Muun muassa he esiintyivät loppuunmyydyssä Royal Albert Hall -konserttitalossa Lontoossa yli viidelletuhannelle kuulijalle ja USA:ssa kantrimusiikin pyhätöksi mainitussa Ryman Auditoriumissa Nashvillessä.


title: First Aid Kit

text: First Aid Kit esiintyi myös useissa TV-ohjelmissa. He muun muassa esiintyivät kahdesti David Lettermanin TV-show’ssa, Later... with Jools Holland show’ssa BBC Two TV-kanavalla Englannissa, Conan O'Brianin TV-show’ssa ja Ellen DeGeneresin TV-show’ssa Los Angelesissa sekä CBS This Morning TV-ohjelmassa.


title: First Aid Kit

text: Tammikuussa 2015 Brit Awards nimesi First Aid Kitin yhdeksi viidestä ehdokkaasta parhaan ulkomaisen yhtyeen kategoriassa. Palkinto meni kuitenkin Foo Fightersille gaalassa joka esitettiin myös Suomen televisiossa. Samoin tammikuussa julkaistiin Ruotsissa musiikkiaiheinen viiden postimerkin sarja, jonka yhden merkin aiheena oli First Aid Kit.


title: First Aid Kit

text: 9.6.2015 First Aid Kit esitti ”Red Dirt Girl” ja ”Emmylou” kappaleet Polar Music Prize voittaja Emmylou Harrisille Tukholmassa pidetyssä gaalassa.


title: First Aid Kit

text: Elokuun 2015 puolivälissä First Aid Kit aloitti kesään 2017 kestäneen tauon kiertueissa ja keskittyi puolen vuoden levon jälkeen pääasiassa uuden levyn tekoon. Tänä aikana heillä oli kuitenkin joitain yksittäisiä erikoiskonsertteja ja yhteistyötä muiden artistien kanssa. Muun muassa Lucianpäivänä 13.12.2015 First Aid Kit järjesti kaksi joulukonserttia Seinabo Seyn, Amanda Bergmanin ja Maja Francisin kanssa Tukholmassa ja 10.9.2016 van William julkaisi Revolution-singlen jossa First Aid Kit laulaa taustoja.


title: First Aid Kit

text: Bob Dylanin Nobel-palkintoon liittyen First Aid Kit esitti kaksi hänen lauluistaan Ruotsin TV:n Babel-ohjelmassa 16.10.2016, joka televisioitiin myös Suomen YLE Fem -kanavalla. Kolme päivää aiemmin Klara oli myös esittänyt yhden Dylanin lauluista Ruotsin TV:n Aktuellt-ohjelmassa.


title: First Aid Kit

text: Klara ja Johanna esiintyivät 8-9.11.2016 Ruotsin TV kanava 5:n USA:n presidentinvaalivalvojaisissa, jossa he esittivät kolme muiden tekemää (Woody Guthrie, Bob Dylan, Simon & Garfunkel) laulua. He esittivät myös 14.11 Richard Fariñan ”A swallow song” laulun Amason-yhtyeen eläinaiheisessa konsertissa Dramatenissa Tukholmassa. Klara ja Johanna esittivät 2.12 Kenny Rogersin The Gambler kappaleen ja Kate & Anna McGarriglen Complainte pour Ste. Catherinen Ruotsin TV:n tietokilpailussa På Spåret, joka näkyi myös YLE Fem-kanavalla Suomessa.


title: First Aid Kit

text: Tammi-helmikuussa 2017 Klara ja Johanna olivat Flora Recording & Playbackissä Portlandissa Oregonissa viimeistelemässä tuottajansa kanssa neljättä albumiaan.


title: First Aid Kit

text: 10.2.2017 ilmoitettiin, että Klara ja Johanna laulavat taustoja Jesper Lindellin EP:llä, jolta julkaistiin ensiksi "Moving Slow" -single. EP:n on tuottanut siskoksien isä yhdessä toisen entisen Lolita Pop -yhtyeen jäsenen Sten Boobergin kanssa. "A Little Less Blue" EP julkaistiin 21.4.


title: First Aid Kit

text: Kansainvälisenä naistenpäivänä 8.3.2017 First Aid Kit laittoi YouTubeen naistenpäivän teemaan liittyvän kappaleensa "You Are The Problem Here". Single tuli virallisesti myyntiin digitaalisena 10.3.2017. Noin vuotta myöhemmin Record Store -päivänä 21.4.2018 se julkaistiin myös vinyylisinglenä. Kappaleen tuotto lahjoitetaan Women for Women International -järjestölle. Kyseessä on vihainen laulu, jonka synty sai ärsykkeensä tapauksesta, jossa naisen raiskannut mies selvisi vähäisellä tuomiolla rikoksestaan. Singlen on tuottanut ja miksannut Flora Recording & Playback studion omistava Tucker Martine mutta kappaletta ei laitettu mukaan duon 2018 julkaistulle Ruins-albumille.


title: First Aid Kit

text: First Aid Kit esiintyi ystävineen 13-14.3.2017 Dramatenissa Tukholmassa kahdessa Leonard Cohen -teemaisessa konsertissa. Molemmat konsertit myytiin loppuun 15 minuutissa. Kaksi lisäkonserttia järjestettiin 21 ja 22 toukokuuta. Ruotsin televisio filmasi koko 13.3 olleen konsertin, ja se esitettiin 14.10 ja 15.10 SVT2:ssa.


title: First Aid Kit

text: Third Man Records julkaisi Record Store -päivänä 22.4,2017 kirjan "The Blue Series: The Story Behind the Color", joka sisältää 7" jaetun sinisen vinyylisinglen. Sen toisella puolella on First Aid Kitin esittämä versio Rezső Seressin Gloomy Sunday -kappaleesta. Levypäivän julkaisun painos on 500 kappaletta, mutta 6 kesäkuuta kirjasta tuli myyntiin standardiversio mustalla vinyylillä.


title: First Aid Kit

text: First Aid Kit aloitti konsertti- ja festarikiertueen 16.6 Borgholmissa Ruotsissa. BBC televisioi 23.6 olleen Glastonbury-festivaalin konsertin. Johanna soittaa nyt bassokitaraa. Syntetisaattoreita hoitaa hänen asemestaan Steve "Stebmo" Moore. Steve soittaa myös trumpettia. Tulevalta albumilta konserteissa esitettiin kappaleet "Fireworks", "It's a Shame" ja myöhemmin myös "Postcard".


title: First Aid Kit

text: It's a Shame julkaistiin digitaalisesti singlenä 28.9 ja sen virallinen musiikkivideo 10.10. Postcard julkaistiin digitaalisesti singlenä 27.10 ja Fireworks 1.12. Postcardista ja Fireworksistä on julkaistu myös sanoitetut videot YouTubessa.


title: First Aid Kit

text: BBC Radio 2:n 15.11.2017 olleesta live-sessiosta julkaistiin 18.12.2017 digitaalisena "Live From BBC Radio 2" -single, jossa on cover-versiot lauluista "Perfect Places" ja "Have Yourself a Merry Little Christmas".


title: First Aid Kit

text: 12.1.2018 julkaistiin tulevan Ruins-albumin nimikappale digitaalisena singlenä. Saman päivän iltana BBC lähetti The Graham Norton Show:n jossa First Aid Kit esitti "It's a Shame" -kappaleen. Samana iltana Johanna ja Klara olivat myös Skavlan show:n suorassa lähetyksessä haastattelussa ja esittämässä Fireworks-kappaleen. Skavlan lähetettiin pari päivää myöhemmin Suomessa FEM-kanavalla.


title: First Aid Kit

text: Uusi albumi "Ruins" julkaistiin 19.1.2018, jonka jälkeen First Aid Kit aloitti konserttikiertueen USA:ssa ja Kanadassa. Tämän jälkeen seurasivat kiertueet Euroopassa ja Australiassa. Helsingissä oli konsertti Kulttuuritalolla 19.3.2018. Kesällä oli vuorossa lukuisia festivaaleja ja he esiintyivät myös Ruisrockissa 8.7.2018. Syksyllä ja talvella konserttikiertueet jatkuvat USA:ssa, Euroopassa ja Australiassa.


title: First Aid Kit

text: 8.6.2018 Columbia julkaisi "Live from the Rebel Hearts Club" EP:n digitaalisessa muodossa. Se sisältää live-versiot viidestä Ruins-albumin kappaleesta "You are the problem here" -kappaleen lisäksi.


title: First Aid Kit

text: 11.7.2018 Spotify julkaisi singleinä riisutun version Fireworks-kappaleesta ja Kate Bushin säveltämästä "Running Up That Hill" -laulusta. Ne oli tallennettu uudessa Spotify-studiossa Tukholmassa.


title: First Aid Kit

text: Heinäkuussa BBC Radio 6 Music listasi Ruins-albumin yhdeksi 18 parhaasta alkuvuoden albumista.


title: First Aid Kit

text: Elokuussa Ruins-albumi sai kultalevyn Ruotsissa ja marraskuussa hopealevyn Englannissa.


title: First Aid Kit

text: 13.9 First Aid Kit esitti Fireworks-kappaleen The Late Show with Stephen Colbert TV-ohjelmassa.


title: First Aid Kit

text: 14.9 julkaistiin "Tender Offerings" EP sekä 10" vinyylinä että digitaalisena. Se sisältää neljä aiemmin julkaisematonta kappaletta. Se nousi ykköseksi UK vinyylilistalla.


title: First Aid Kit

text: First Aid Kit on myös laulanut taustoja George Ezran maaliskuussa 2018 julkaistun "Staying At Tamara’s" -albumin kappaleella "Saviour" sekä Little Jinderin lokakuussa 2018 julkaistun "Hejdå"-albumin kappaleella "Goldwing".


title: First Aid Kit

text: UK Americana Awards 2019 nimesi Ruins-albumin International Album of the Year -palkintoehdokkaaksi marraskuussa ja Ruotsissa he ovat saaneet kaksi Grammis-palkintoehdokkuutta parhaan 2018 laulun ja parhaan vaihtoehto-pop yhtyeen luokissa. Tammikuussa 2019 Brit Awards asetti First Aid Kitin jälleen ehdolle parhaan kansainvälisen yhtyeen luokassa.


title: First Aid Kit

text: First Aid Kitin ensimmäinen jäähallikeikka Suomessa oli 24.1.2019.


title: First Aid Kit

text: 25.1.2019 ilmoitettiin, että First Aid Kit esittää "Home Again" -laulunsa uudessa Muumilaakso-televisiosarjassa ja sen soundtrack-levyllä.


title: Seppo Haukijärvi

text: Seppo Armas Haukijärvi (22. helmikuuta 1937 Lahti – 2. kesäkuuta 1997) oli suomalainen näyttelijä, ohjaaja ja näytelmäkirjailija.


title: Seppo Haukijärvi

text: Haukijärvi näytteli TV-elokuvissa "Miehen varjo" (Tesvisio 1960), "Jeppe Niilonpoika eli Talonpojan ihmeelliset seikkailut" (Suomen Televisio 1960), "Pikasuutarin Esko" (YLE 1971), "Hiekkakuningas" (YLE Televisioteatteri 1972), "Pimeän päivän muisto" (YLE TV2 Teatteritoimitus 1977) ja "Kiertue" (YLE TV1 Viihdetoimitus 1982) sekä tv-sarjoissa "Sirkka ja Sakari" (1975) ja "Suomalaisia tunnustuksia" (1982). Hän ohjasi TV-elokuvan "Kesätoveri" vuonna 1966 yhdessä Jarmo Niemisen kanssa.


title: Seppo Haukijärvi

text: Haukijärvi sai 1969 Lahden Teatterikerho ry:n Iivari-patsaan "Lapualaisoopperan" ohjauksesta Lahden Kaupunginteatterissa.


title: Lewis Baker

text: Lewis Renard Baker (s. 25. huhtikuuta 1995) on englantilainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa pelaavaa Chelseaa.


title: Lewis Baker

text: Baker aloitti jalkapallon Luton Townissa, josta hän 9-vuotiaana vuonna 2005 siirtyi Chelseaan. Ensimmäisen virallisen ottelunsa seuran edustusjoukkueessa hän pelasi 5. tammikuuta 2014, kun se voitti Derby Countyn FA Cupin vierasottelussa 2–0. Baker vaihdettiin ottelussa Oscarin tilalle 87. minuutilla.


title: Lewis Baker

text: Baker on pelannut yhteensä 22 ottelua Englannin poikamaajoukkueissa.


title: Onni Salomaa (kirjailija)

text: Onni Juhani Salomaa (s. 21. maaliskuuta 1937 Iisalmen maalaiskunta) on suomalainen toimittaja ja kirjailija.


title: Onni Salomaa (kirjailija)

text: Salomaan vanhemmat olivat Eetu Salomaa ja Hanna Niskanen. Hän kävi keskikoulun.


title: Onni Salomaa (säveltäjä)

text: Onni Aatos Salomaa (21. kesäkuuta 1919 Ulvila – 27. joulukuuta 1980 Pori) oli suomalainen muusikko, säveltäjä ja sanoittaja.


title: Onni Salomaa (säveltäjä)

text: Salomaa sävelsi ja sanoitti Olavi Virran levyttämät kappaleet "Satulinna" (1938) ja "Sinulle yksin" (1952), Veikko Tuomen 1953 levyttämät kappaleet "Erokyynel" ja "Onnen tie" sekä Erkki Junkkarisen 1953 levyttämän kappaleen "Jäähyväistango". Hän sävelsi lisäksi Veikko Tuomen 1953 levyttämät kappaleet "En tiennyt silloin" ja "Ohi mennyt" jotka sanoitti Lauri Jauhiainen.


title: Matinjärvi (Kokemäki)

text: Matinjärvi on Satakunnassa Kokemäellä sijaitseva järvi, joka kuuluu Kokemäenjoen vesistön Kauvatsanjoen valuma-alueen "Sääksjärven alueeseen".


title: Matinjärvi (Kokemäki)

text: Järven pinta-ala on 5,2 hehtaaria ja sen pituus on 450 metriä ja leveys 200 metriä. Järven luusua sijaitsee järven länsirannalla, josta saa alkuunsa 3,5 kilometriä pitkä laskujoki, joka virtaa Sääksjärveen. Tulo-oja yhdistää järven Kolmikouraan. Järven rantaviiva on 1,1 kilometriä pitkä ja ranta on pääosin moreeni- ja kalliopohjaista metsämaastoa, mutta se on myös soistunutta metsää. Järvellä ei ole asuntoja, mutta sen lähelle johtaa metsätie.


title: Matinjärvi (Kokemäki)

text: Vuoden 1855−56 Kalmbergin kartastossa järven nimenä oli "Suurisilmä".


title: Smith-Polvisen liikennesuunnitelma

text: Smith-Polvisen liikennesuunnitelma on vuonna 1968 julkaistu Helsingin liikennesuunnitelma, jonka laativat yhdysvaltalainen konsulttitoimisto Wilbur Smith and Associates ja suomalainen konsulttitoimisto Pentti Polvinen ky. Smith-Polvisen liikennesuunnitelmassa uskottiin autoilun kasvuun. Suunnitelmassa herätti eniten huomiota ehdotus suuren moottoritiesilmukan rakentamisesta Helsingin keskustan ympärille.


title: Smith-Polvisen liikennesuunnitelma

text: Smith-Polvisen liikennesuunnitelma oli autokeskeinen ja henkilöautoilla olisi suunnitelman toteuduttua päässyt moottoriteitä pitkin Helsingin niemellä katuverkoston uudistamisen jälkeen. Yhdysvalloissa kaupunkien liikennettä kehitettiin sentyyppisesti kuin mitä Smith-Polvisen liikennesuunnitelmassa ehdotettiin. Smith-Polvisen liikenneuunnitelmaan kuului raitiovaunuverkostosta luopuminen, mutta suunnitelma sisälsi rakennettavan monilinjaisen metroverkoston.


title: Smith-Polvisen liikennesuunnitelma

text: On spekuloitu, että suunnitelman moottoritiet olivat tarkoituksella massiivisia, jotta päädyttäisiin rakentamaan metro.


title: Smith-Polvisen liikennesuunnitelma

text: Smith ja Polvinen laativat suunnittelemastaan neljä versiota, joista he päätyivät suosittelemaan vaihtoehtoa C. Se sisälsi useiden uusien moottoriteiden rakentamista myös kantakaupungin alueelle. Ennen suunnitelman julkaisemista pääkaupunkiseudulla oli jo muutamia moottoriteitä: Länsiväylä Ruoholahdesta Kivenlahteen, Turunväylä Munkkiniemestä Gumböleen, Tuusulanväylä Käpylästä Helsingin pitäjän kirkonkylään sekä Lahdenväylän alkuosa Vanhastakaupungista Viikkiin.


title: Smith-Polvisen liikennesuunnitelma

text: Suunnitelman vaihtoehdossa C uusia moottoriteitä olisi sekä kantakaupungin länsi- että itärantaa pitkin sekä lisäksi kolme poikittaista. Länsirannan moottoritie olisi muodostanut Hämeenlinnan moottoritien jatkeen, joka tosin ei olisi Helsingin alueella kulkenut nykyisen Hämeenlinnanväylän kohdalla vaan lännempänä, alkupäässään Vihdintien kohdalla, josta se olisi vasta Kannelmäen tienoilla kaartunut nykyiselle linjaukselleen. Vihdintieltä, Haagasta etelään se olisi jatkunut Pikku Huopalahden silloin vielä rakentamattoman alueen ja Meilahden huvila-alueen läpi, sieltä pitkää siltaa tai maapengertä myöten Hietaniemen kärkeen ja edelleen Ruoholahteen. Pikku Huopalahdessa siihen olisi liittynyt Turunväylä, Ruoholahdessa Länsiväylä.


title: Smith-Polvisen liikennesuunnitelma

text: Itärannan moottoritie olisi muodostanut Lahdenväylän jatkeen ja kulkenut Hermannin ja Sörnäisten rantoja myöten Pohjoissatamaan Tervasaaren tienoille, johon olisi täytemaalle rakennettu laaja moottoriteiden eritasoliittymä.


title: Smith-Polvisen liikennesuunnitelma

text: Nämä moottoritiet olisi keskustassa yhdistänyt kaksi poikittaisväylää. Näistä eteläisempi olisi kulkenut Hietalahdessa merenrantaa pitkin ja jatkunut edelleen Punavuoren läpi siten, että Punavuoren- ja Ratakatujen sekä Merimiehenkatujen väliset korttelit olisi kokonaan purettu liikenneväylän tieltä. Tähtitorninmäen, Eteläsataman ja Katajanokan ali tie olisi jatkunut pitkässä tunnelissa ja johtanut Pohjoissataman eritasoliittymään. Pohjoisempi poikittaisväylä, jota edellisestä poiketen ei luokiteltu moottoritieksi vaan moottorikaduksi, olisi länsiosaltaan kulkenut silloisen satamaradan kohdalla Rautatiekatujen välissä, jatkunut sitten siltaa myöten rautatien ja Kaisaniemen puiston yli sekä edelleen Kruununhaan läpi suunnilleen Liisankadun linjaa myöten Pohjoissatamaan, minkä vuoksi Liisankadun varren rakennukset olisi jouduttu kaikki purkamaan. Siitä olisi haarautunut myös välittömästi pääradan länsipuolelle rakennettu, jo aikaisemmin monessa yhteydessä esitetty pääväylä, Vapaudenkatu, keskustasta Pasilaan. Kolmas poikittainen moottoriväylä olisi yhdistänyt Turun- ja Lahdenväylät Pasilan pohjoispuolitse suunnilleen nykyisen Hakamäentien kohdalla.


title: Smith-Polvisen liikennesuunnitelma

text: Pohjoissataman eritasoliittymästä olisi johtanut uusi moottoritie myös itään, siltoja myöten Mustikkamaan kautta Laajasaloon sekä edelleen Vartiosaaren ja Vuosaaren kautta Helsingistä itään.


title: Smith-Polvisen liikennesuunnitelma

text: Smith-Polvisen liikennesuunnitelma tyrmättiin vuonna 1968, eikä sitä siis hyväksytty Helsingin liikenteen kehittämisen suunnitelmaksi. Helsingin metroverkon itäinen linja päätepysäkkeineen kuitenkin noudattaa Smith-Polvisen suunnitelmassa esitettyä ja rakennettavan länsimetron linjaus noudattaa myös Smith-Polvisen suunnitelmassa esitettyä. Helsingin seudun kehätiet perustuvat jossain määrin Smith-Polvisen liikennesuunnitelmaan. Nämä johtuvat siitä, että Smith-Polvisen liikennesuunnitelma muodosti pääkaupunkiseudun liikennejärjestelmäsuunnitelman (PLJ) pohjan.


title: Kerby Rychel

text: Kerby Rychel (s. 7. lokakuuta 1994) on kanadalainen jääkiekkoilija, joka pelaa NHL-seura Montreal Canadiensin organisaatiossa. Hänet varattiin 21. pelaajana OHL:ään Barrie Coltsiin. NHL:ään Columbus varasi hänet ensimmäisellä kierroksella numerolla 19 .


title: Kerby Rychel

text: Rychel oli ennen vuoden 2013 varaustilaisuutta arvioitu yhdeksi lupaavimmista pelaajista ja todennäköisistä ensimmäisen kierroksen varauksista. Hänen isänsä on vuoden 1996 Stanley Cup -voittaja Warren Rychel.


title: Kerby Rychel

text: Kauden 2010-2011 aikana Rychel oli mukana kultaa voittaneessa Ontarion joukkueessa World U-17 Hockey Challengessa. Seuraavana vuonna hän oli pronssille sijoittuneen Kanadan alle 18-vuotiaiden maajoukkueen pelaaja alle 18-vuotiaiden maailmanmestaruuskilpailuissa. Seuraavalla kaudella hänet kutsuttiin pelaamaan CHL Top Prospects Gameen.


title: Josh Gratton

text: Josh Gratton (s. 9. syyskuuta 1982) on kanadalainen jääkiekkoilija, joka edustaa kaudella 2018–2019 Britannian liigassa pelaavaa Glasgow Clania. Hänen veljensä Brad ja serkkunsa Chris ja Danny Gratton ovat myös pelanneet jääkiekkoa ammatikseen.


title: Josh Gratton

text: Gratton pelasi junioriurallaan kolmessa eri OHL-joukkueessa. Parhainta tulosta hän teki viimeisellä OHL-kaudellaan 2002–2003 Kingston Frontenacsissa. Grattonia ei kuitenkaan koskaan varattu NHL:ään, ja hän teki sopimuksen AHL-liigan Cincinnati Mighty Ducksin kanssa. Osan tulokaskaudestaan hän pelasi ECHL-liigassa Cinncinnatin farmijoukkueessa.


title: Josh Gratton

text: Philadelphia Flyers teki Grattonin kanssa sopimuksen kaudelle 2004–2005. Hän vietti koko kauden Flyersin farmijoukkueessa Philadelphia Phantomsissa, jossa hän voitti AHL-liigan mestaruuden. Seuraavalla kaudella Gratton pelasi ensimmäisen ottelunsa NHL:ssä, vaikkakin valtaosan kaudesta hän pelasi AHL-liigassa. Keväällä 2006 Flyers myi Grattonin Phoenix Coyotesiin vaihdossa Denis Gauthieriin. Gratton teki ensimmäisen maalinsa Coyotesissa 11. huhtikuuta 2006 Colorado Avalanchea vastaan.


title: Josh Gratton

text: Kauden Gratton pelasi pääasiassa Coyotesissa, mutta seuraavalla kaudella hänellä oli vaikeuksia mahtua joukkueen kokoonpanoon ja hänet kaupattiinkin keväällä 2008 Fredrik Sjöströmin ja David LeNeveaun kanssa New York Rangersiin vaihdossa Marcel Hossaan ja Al Montoyaan. Tämän jälkeen Gratton pelasi Rangersin farmiseurassa Hartford Wolf Packissa. Grattonin sopimus päättyi tuohon kauteen, ja hän siirtyi vuoden sopimuksella kaudeksi pelaamaan Nashville Predatorsiin. Peliaikaa hän sai vain farmijoukkueessa Milwaukee Admiralsissa, kunnes Philadelphia Flyers osti Grattonin takaisin vaihdossa Tim Ramholtiin.


title: Josh Gratton

text: Heinäkuussa 2009 Gratton teki yksivuotisen sopimuksen Atlanta Thrashersin kanssa, mutta pelasi vain seuran farmijoukkueessa Chicago Wolvesissa. Keväällä 2010 hän siirtyi Venäjän KHL-liigaan HK Vitjaziin. Gratton jatkoi Vitjazissa myös kauden 2010–2011. Gratton osallistui joukkotappeluun Avangard Omskia vastaan 10. joulukuuta 2010. Hän sai 15 ottelun pelikiellon. Kaudet 2011–2012 ja 2013–2014 Gratton pelasi Barys Astanassa. Kausien välissä hän edusti useampaa alasarjan joukkuetta.


title: Josh Gratton

text: Lokakuussa 2014 Gratton palasi Pohjois-Amerikkaan ensimmäisen kerran neljään vuoteen, kun teki kauden 2014–2015 alussa try out -sopimuksen AHL:ssä pelaavan Manchester Monarchsin kanssa. Gratton sai pelipaikan Manchesterissa ja pelasi kauden siellä.


title: Josh Gratton

text: Kauden 2015–2016 Gratton pelasi Porin Ässissä. Kauden aikana Gratton pääsi pelaamaan vain 37 ottelua saatuaan TPS:n maalivahti Teemu Lassilan mailan kasvoihinsa.


title: Josh Gratton

text: 2.1.2017 Gratton sai loppukauden mittaisen sopimuksen Jaromir Jagrin omistamaan HC Kladnon joukkueeseen Tšekin 2-tasolle. 19.8.2017 julkaistiin Grattonin sopimus Ranskan liigan Épinalin joukkueeseen.


title: Kalle Hamm

text: Kalle Hamm (s. 1969 Rauma) on helsinkiläinen kuvataiteilija, joka debytoi yksityisnäyttelyssään Porissa vuonna 1995. Hamm on tuonut esiin taiteessaan yhteiskunnallisia näkökulmia.


title: Kalle Hamm

text: Hamm on osallistunut kymmeniin yksityis- ja ryhmänäyttelyihin Suomessa, sekä lähes kaikissa Euroopan maissa sekä Thaimaassa, Meksikossa ja Argentiinassa.


title: Kalle Hamm

text: Hamm valmistui kuvataiteilijaksi Lahden taideinstituutista 1994 ja taidekasvatuksen maisteriksi Taideteollisesta korkeakoulusta 2002. Lisäksi Hamm on opiskellut Englannissa Portsmouth College of Art, Design & Mediassa (1992-1993), sekä Imatran taidekoulussa (1988-1990).


title: Kalle Hamm

text: Vuodesta 1998 Hamm on toiminut yhteistyössä työparin ja kumppanin Iranin kurdivähemmistöön kuuluvan taiteilijan Dzamil Kamangerin kanssa. Heidän ensimmäinen yhteistyönäyttelynsä oli Helsingissä vuonna 2000. Kaksikko oli töissä helsinkiläisessä pizzeriassa ja oivalsi pizzaan tiivistyvän kaikki heitä kiinnostavat asiat kulttuurisista rajanylityksistä aina maahanmuuttajien työllistymiseen.


title: Kalle Hamm

text: Syksyllä 2014 Keravan taidemuseossa järjestettyyn näyttelyyn otsikolla Vieraalla maalla oli koottu teoksia taiteilijan 20-vuotisen uran vaiheilta. Näyttelyssä oli esillä teoksia piirustuksia, videoita, valokuvia ja installaatioita. Esillä oli myös Suomessa haitalliseksi määriteltyjä kasvilajeja. Hamm sanoi panostaneensa aikaisemmin vahvasti käsityöhön, mutta viime aikoina käsitteellisyys on korostunut. Hamm ja Kamanger pohtivat näyttelyssä kysymystä siitä, miten toiseus ja sen edustajat otetaan vastaan Suomessa. Teosten teemoja olivat esimerkiksi maahanmuuttajiin ja sukupuolivähemmistöihin kohdistuva yhteiskunnallinen vallankäyttö. Näyttelyssä oli laaja yhteisöteos, johon osallistui 164 erilaiset taustat omaavaa keravalaista. Keravan näyttelyssä esillä ollut "Pizzeria Babylon" (2002) koostui neonvalosta ja sarjasta pizzalaatikoihin kehystettyjä piirustuksia. 36-osaisen piirustussarjan "The Fall of Man" (2008) voi nähdä antologiana homoseksuaalien vastustamiseen ja puolustamisen historiasta.


title: Kalle Hamm

text: Vuonna 2014 Hamm ja Kamanger saivat Suomi-palkinnon ajankohtaisten ja haastavien yhteiskunnallisten kysymysten esiinnostamisesta.


title: Frankie Gavin

text: Frankie Raymond Gavin (s. 28. syyskuuta 1985) on englantilainen nyrkkeilijä. Hän voitti kultaa nyrkkeilyn maailmanmestaruuskilpailuissa vuonna 2007 ensimmäisenä englantilaisena nyrkkeilijänä. Gavin voitti myös kevytsarjan kultaa kansanyhteisön kisoissa vuonna 2006.


title: Frankie Gavin

text: Gavin siirtyi ammattinyrkkeilijäksi vuonna 2009. Vuonna 2011 Gavin voitti WBO Inter-Continental mestaruusvyön Young Mutleyltä. Britannian mestaruuden Gavin voitti Junior Wirreriltä vuonna 2012. Vuonna 2014 Gavin kärsi uransa ensimmäisen tappion ottelussa Leonard Bundua vastaan hajaäänituomiolla. Kamppailussa Bundu käytti Gavinia kanveesissa kuudennessa erässä. Vuonna 2015 Gavin otteli silloista IBF liiton mestari Kell Brookia vastaan mutta kärsi teknisen tyrmäystappion kuudennessa erässä.


title: Nic Dowd

text: Nicholas ”Nic” Dowd (s. 27. toukokuuta 1990) on yhdysvaltalainen jääkiekkoilija, joka edustaa NHL-joukkuetta Washington Capitalsia. Hän on Kingsin seitsemännen kierroksen varaus .


title: Nic Dowd

text: Los Angeles Kings kiinnitti Dowdin tulokassopimuksella 1. huhtikuuta 2014.


title: Michael Mersch

text: Michael Mersch (s. 2. lokakuuta 1992) on yhdysvaltalainen jääkiekkoilija, joka pelaa AHL-seura Ontario Reignissa. Hän on Kingsin neljännen kierroksen varaus .


title: Michael Mersch

text: Mersch teki 1. huhtikuuta 2014 Los Angeles Kingsin kanssa kolmen vuoden mittaisen tulokassopimuksen.


title: Michael Mersch

text: Merschin isä Mike on entinen puolustaja, joka pelasi urallaan IHL:ssä.


title: Luettelo Niskavuori-näytelmien henkilöistä

text: Luettelossa on mainittu "Niskavuori"-näytelmien päähenkilöt ja tärkeimmät sivuhenkilöt.


text: Juhanin, Hetan, Antin ja Kustaavan äiti, näytelmäsarjan keskushenkilön Loviisan anoppi. Hänen sukutaustaansa ei ole määritelty. Loviisan isä kutsuu vanhaa emäntää etunimellä Villemiina. Vanha emäntä on leski, häneen edesmenneeseen puolisoonsa on niukalti viittauksia. Vanhan emännän kaksi poikaa ja kaksi tytärtä ovat aikuisia, mutta asuvat näytelmäsarjan alussa yhä Niskavuorella. Vanha emäntä on mukana "Niskavuoren nuori emäntä" -näytelmässä ja kuolee sen aikana. Valentin Vaalan "Loviisa"-elokuvassa vanhana emäntänä on Maija Nuutinen, vuoden 1987 televisioelokuvassa "Niskavuoren nuori emäntä" häntä näyttelee Hellin Auvinen-Salmi.


text: Vanhan emännän titteli siirtyy Loviisalle, kun Aarne nai Marttansa.


text: Saaroisten Matti, Loviisan isä ja Juhanin appi. Längelmäellä sijaitsevan rikkaan Saaroisten maatilan isäntä. Mukana "Niskavuoren nuori emäntä" -näytelmän ensimmäisen näytöksen toisessa kuvaelmassa. Vaalan "Loviisassa" Saaroisten isäntää näyttelee Reino Valkama, vuoden 1987 televisioelokuvassa "Niskavuoren nuori emäntä" häntä näyttelee Veijo Pasanen.


text: Malviinan äiti, Juhani Multian isoäiti. Taipumusta juoruiluun. Mukana "Niskavuoren nuori emäntä" -näytelmän toisessa näytöksessä. Vaalan "Loviisassa" Jusea näyttelee Kerttu Salmi, vuoden 1987 televisioelokuvassa "Niskavuoren nuori emäntä" häntä näyttelee Maija-Liisa Majanlahti.


text: Loviisan aviomies, Hetan, Antin ja Kustaavan veli, Niskavuoren perijä ja valtiopäivämies. Hahmolla on miespääosa 1880-luvulle ajoittuvassa näytelmässä "Niskavuoren nuori emäntä" ja sivuosa 1890–1920-luvuille ajoittuvassa näytelmässä "Niskavuoren Heta".


text: Juhanin sisko, Loviisan käly. Reipasotteinen Heta joutuu entisen rengin vaimoksi Muumäelle ja päättää nostaa sen mahtitilaksi. Hahmo on mukana näytelmissä "Niskavuoren nuori emäntä" ja "Niskavuoren Heta".


text: Juhanin pikkuveli. Sivuhenkilö näytelmässä "Niskavuoren nuori emäntä". Vaalan "Loviisa"-elokuvassa häntä näyttelee Reino Häkälä. Vuoden 1987 televisiotuotannossa "Niskavuoren nuori emäntä" Anttina on Timo Torikka.


text: Juhanin nuorempi sisko. Kustaava on sivuhenkilö näytelmissä "Niskavuoren nuori emäntä" ja "Niskavuoren Heta". Vaalan "Loviisa"-elokuvassa Kustaavaa näyttelee Toini Vartiainen, vuoden 1987 televisiotuotannoissa "Niskavuoren nuori emäntä" ja "Niskavuoren Heta" Kustaavan roolissa on Laura Heimo (Munsterhjelm). Laineen "Niskavuoren Hetassa" Kustaavana on Mirjami Kuosmanen.


text: Näytelmäsarjan keskushenkilö. Loviisa muuttaa avioliiton myötä Längelmäeltä Niskavuorelle Hämeen sydänmaille. Hän pitää suurtilan koossa ja väen kurissa. Hahmo on mukana kaikissa sarjan näytelmissä.


text: Niskavuoren renki, myöhemmin Hetan puoliso. Miespääosa näytelmässä "Niskavuoren Heta". Akusti saapuu rengiksi Niskavuorelle ja päätyy naimisiin talon vanhemman tyttären, Hetan kanssa. Hänen lankonsa Juhani Niskavuori ostaa hänelle ja Hetalle Muumäen tilan. Kovalla työllä Akustin ja Hetan onnistuu kohottaa Muumäki mahtitilaksi. Akusti on vaatimaton eikä korosta itseään, mutta tekee keskeiset taloudelliset päätökset itsenäisesti Hetalta kysymättä. Hetalla ja Akustilla on kaksi tytärtä: Aliina ja Kerttu. Lisäksi Akusti on Hetan ja Lammentaustan Santerin pojan, Jaakon, kasvatti-isä. Akusti kuolee "Niskavuoren Hetan" lopussa ja jättää jälkeensä huomattavan perinnön.


text: Edvin Laineen "Niskavuoren Hetassa" Akustia näyttelee Kaarlo Halttunen. Hahmon sukunimi on vaihdettu Muumäestä Harjulaksi. Vuoden 1987 televisioelokuvissa "Niskavuoren nuori emäntä" ja "Niskavuoren Heta" häntä näyttelee Juhani Niemelä. Teatterissa Akustia on näytellyt muun muassa Vesa Haltsonen.


text: Juhanin jalkavaimo ja hänen esikoispoikansa äiti. Mukana näytelmässä "Niskavuoren nuori emäntä". Malviina on päämäärätietoinen ja omanarvontuntoinen. Hänen suhteensa Juhaniin järkyttää Niskavuorta perin pohjin. Hän joutuu jäämään Niskavuorelle vasten tahtoaan, mutta ennen pitkää tilanne käy sietämättömäksi ja hän muuttaa pois. Loviisa tarjoaa hänelle työpaikkaa sukulaistensa luona Pohjanmaalla. Malviina muuttaa kuitenkin Helsinkiin poikansa kanssa, ja saa työpaikan tupakkatehtaalta. Hänestä tulee ammattiosastonsa puheenjohtaja. Malviina kuolee parikymmentä vuotta ennen "Entäs nyt, Niskavuori?" -näytelmän tapahtumia eli 1920-luvulla.


text: Vaalan "Loviisassa" Malviinaa näyttelee Kirsti Hurme. Vuoden 1987 televisioelokuvassa "Niskavuoren nuori emäntä" häntä näyttelee Lena Meriläinen.


text: Dialogissa mainitaan myös, että Juhanin, Hetan, Antin ja Kustaavan isällä oli Sauna-Maijaksi kutsuttu tytär kirkonkylän Laurilassa.


text: "Niskavuoren naisissa" Loviisa kertoo, että hänellä on neljä poikaa ja kaksi tytärtä. "Entäs nyt, Niskavuori?" -näytelmässä poikien määrä on pudotettu kolmeen.


text: Loviisan ja Juhanin poika, Niskavuoren perijä. Aarne nai Martan ja Martan rahat, mutta avioliitosta muotoutuu hutera ja nuoren Ilonan tullessa kuvioihin se rysähtää tuhannen päreiksi. Miespääosa näytelmissä "Niskavuoren naiset" ja "Niskavuoren leipä".


text: Loviisan ja Juhanin tytär, sisarussarjan nuorin, Ilona Ahlgrenin ystävä. Verraten vapaamielinen. Mukana näytelmissä "Niskavuoren naiset" ja "Entäs nyt, Niskavuori". "Niskavuoren naisten" prologissa Anna-Liisa esittelee Ilonan Niskavuoren väelle ja muille kyläläisille. Vaalan mustavalkoelokuvassa "Niskavuoren naiset" Anna-Liisaa näyttelee Lea Joutseno, värielokuvassa puolestaan Leni Katajakoski. Vuoden 1984 "Niskavuori"-elokuvassa Anna-Liisana on Paula Siimes. Anna-Liisa kuvataan iloluontoisena, samantyyppisenä kuin tätinsä Kustaava, joka niin ikään oli sisarussarjansa pahnanpohjimmainen.


text: Loviisan ja Juhanin poika. Professori. Sivuhenkilö näytelmässä "Entäs nyt, Niskavuori?". Laineen elokuvissa "Niskavuoren Aarne" ja "Niskavuori taistelee" Fredrikiä näyttelee Ossi Korhonen. Vuoden 1987 televisionäytelmässä "Entäs nyt, Niskavuori?" Fredrikin osan näyttelee Arto Tuominen.


text: Loviisan ja Juhanin poika. Tohtori ja yliopiston suomenkielen dosentti. Kaarle syntyy puoli vuotta velipuolensa Juhani Multian jälkeen Loviisan esikoiseksi. Sivuhenkilö näytelmissä "Niskavuoren leipä" ja "Entäs nyt, Niskavuori?" Laineen elokuvissa "Niskavuoren Aarne" ja "Niskavuori taistelee" Kaarloa näyttelee Artturi Laakso. Vuoden 1984 "Niskavuori"-elokuvassa Kaarlona on Esa Saario. Vuoden 1987 televisionäytelmässä "Entäs nyt, Niskavuori?" Kaarloa näyttelee Matti Nurminen.


text: Loviisan ja Juhanin poika ja esikoislapsi. Tuomari ja ministeri. Saanut nimensä äidinisänsä Saaroisten Matin mukaan. Näytelmässä "Niskavuoren nuori emäntä" Matti on jo syntynyt ja Loviisa odottaa toista lastaan. Sivuhenkilö näytelmässä "Niskavuoren leipä". Vuoden 1984 "Niskavuori"-elokuvassa Mattia näyttelee Ismo Kallio.


text: Loviisan ja Juhanin tytär. Hämeenlinnassa asuva lehtori. Sivuhenkilö näytelmissä "Niskavuoren leipä" ja "Entäs nyt, Niskavuori?" Laineen elokuvissa "Niskavuoren Aarne" ja "Niskavuori taistelee" Saimaa näyttelee Martta Kontula. Vuoden 1984 "Niskavuori"-elokuvassa Saimana on Elina Pohjanpää. Vuoden 1987 televisionäytelmässä "Entäs nyt, Niskavuori?" Saimaa näyttelee Soile Markkanen. Wuolijoen alkuperäisnäytelmässä "Entäs nyt, Niskavuori?" Saiman rooli on suurempi kuin Laineen vastaavassa elokuvasovituksessa.


text: Juhanin ja Malviinan poika, kumpaisenkin esikoinen. Miespääosa näytelmässä "Entäs nyt, Niskavuori?".


text: Aarnen ensimmäinen vaimo. Avioituu sittemmin tohtori Vareliuksen kanssa. Mukana näytelmissä "Niskavuoren naiset", "Niskavuoren leipä" ja "Entäs nyt, Niskavuori".


text: Aarnen toinen vaimo. Opettaja. Mukana näytelmissä "Niskavuoren naiset", "Niskavuoren leipä" ja "Entäs nyt, Niskavuori".


text: Hetan ja Akustin poika. Mahtitilaksi kohonneen Muumäen perijä. Jaakon biologinen isä on Santeri Lammentausta, jonka kanssa Hetan oli tarkoitus avioitua. Akusti tietää Santerin olevan Jaakon oikea isä ja kertoo siitä pojalle kuolinvuoteellaan. Jaakko haluaa lähteä taistelemaan valkoisten puolelle sisällissodassa 1918. Akusti on aietta vastaan, Heta sen puolesta. Mukana näytelmässä "Niskavuoren Heta". Laineen "Niskavuoren Hetassa" Jaakkona on Martti Katajisto, vuoden 1987 "Niskavuoren Hetassa" puolestaan Vesa Kietäväinen.


text: Hetan ja Akustin tytär. Määrätietoinen kuten äitinsä. Mukana näytelmässä "Niskavuoren Heta". Laineen "Niskavuoren Hetassa" Aliinaa näyttelee Hillevi Lagerstam, vuoden 1987 "Niskavuoren Hetassa" puolestaan Pirjo-Riitta Salminen.


text: Hetan ja Akustin tytär. Aliinaa arempi ja ujompi. Mukana näytelmässä "Niskavuoren Heta". Laineen "Niskavuoren Hetassa" Kerttua näyttelee Marjatta Kallio, vuoden 1987 "Niskavuoren Hetassa" häntä näyttelee puolestaan Johanna Salminen.


text: Juhani Niskavuorella oli lapsenruokkoja Alakylän torpissa.


text:
Aarnen ja Martan poika. Mukana näytelmässä "Niskavuoren naiset". Vuoden 1984 "Niskavuoressa" Anttia esittää Antti Viirkorpi. Vaalan "Niskavuoren naisissa" (1938) Aarnella ja Martalla on kaksi poikaa, Poju (Esko Elstelä) ja nuorempi poika
(Pertti Palo). "Entäs nyt, Niskavuori" -näytelmässä Wuolijoki mainitsee Aarnella ja Martalle olevan yksi poika, Ville, joka saa surmansa toisen maailmansodan taisteluissa.


text: Aarnen ja Martan tytär. Mukana näytelmässä "Niskavuoren naiset". Vuoden 1984 "Niskavuoressa" Leenaa esittää Pihla Sveholm. "Niskavuoren leivän" dialogissa mainitaan myös Aarnen ja Martan toinen tytär, Tytti.


text: Aarnen ja Ilonan poika. Perii Niskavuoren. Mukana näytelmässä "Entäs nyt, Niskavuori?" Laineen elokuvassa "Niskavuori taistelee" Paavona on Martti Katajisto, vuoden 1987 televisionäytelmässä "Entäs nyt, Niskavuori?" häntä näyttelee Panu Raipia.


text: Aarnen ja Ilonan tytär. Musikaalinen. Mukana näytelmässä "Entäs nyt, Niskavuori?" Laineen elokuvassa "Niskavuori taistelee" Lillinä on Leila Väyrynen, vuoden 1987 televisionäytelmässä "Entäs nyt, Niskavuori?" häntä näyttelee Mari Auresmaa.


text: Näytelmän "Entäs nyt, Niskavuori?" dialogissa mainitaan Kaarlen tytär Hilkka, joka on menossa naimisiin 18-vuotiaana. Viidettäkin sukupolvea on tulossa, sillä Hilkka on raskaana.


text: Niskavuoren renki. Martti on ihastunut Malviinaan, mutta ei saa vastakaikua. Juhani kokee hänet kilpailijakseen ja lopulta häätää pois Niskavuorelta. Mukana näytelmässä "Niskavuoren nuori emäntä". Vaalan "Loviisassa" Marttia näyttelee Holger Salin, vuoden 1987 televisioelokuvassa "Niskavuoren nuori emäntä" häntä näyttelee Ilpo Hakala.


text: Muumäen piika. Oikea nimi Hilja Elsa Maanoja. Keskeinen henkilö näytelmässä "Niskavuoren Heta". Siipirikko syntyy Niskavuorella. Sen enempää ei vihjata mahdollisuuteen, että hän olisi yksi edesmenneen Niskavuoren vanhan isännän aviottomista lapsista ja näin ollen Hetan siskopuoli. Siipirikon isä on Maanojan Roope. Siipirikko palvelee Muumäellä noin kaksikymmentä vuotta. Hetan ja Akustin kolmelle lapselle hän on läheinen. Heta ei pidä siitä, että Siipirikko palvelee Akustia; Hetan mielestä Siipirikko on nimenomaan hänen apulaisensa. Sisällissodan jälkeen Heta ajaa Siipirikon pois Muumäeltä, mistä Hetan lapset raivostuvat. Kuolinvuoteellaan Akusti tunnustaa pitäneensä Siipirikosta enemmän kuin vaimostaan. Akusti määrää testamentissaan huomattavan summan Siipirikolle korvaukseksi siitä ajasta, jonka hän on Muumäellä palvellut.


text: Teatterissa Siipirikkoa ovat näytelleet muun muassa Soili Markkanen (Kuopion kaupunginteatteri, 1974) ja Maarit Lehtonen (Porin teatteri, 2012). Edvin Laineen "Niskavuoren Heta" -filmatisoinnissa Siipirikkona on Mirjam Novero. Vuoden 1987 televisioelokuvassa Siipirikkoa näyttelee Tuija Ernamo.


text: Lammentaustan isäntä. Hetan oli tarkoitus naida Santeri, joka kuitenkin nai Huovilan Esterin. Santeri on Hetan esikoislapsen biologinen isä. Miessivuosa näytemässä "Niskavuoren Heta". Laineen "Niskavuoren Hetassa" Santeria näyttelee Leo Lähteenmäki, vuoden 1987 televisioelokuvissa "Niskavuoren nuori emäntä" ja "Niskavuoren Heta" häntä näyttelee Kari Kihlström.


text: Niskavuorelaisten vanha ystävä, mahtitilan isäntä ja vanhapoika. Simola havittelee Ilona Ahlgrenia morsiamekseen tuloksetta. Miessivuosa näytelmissä "Niskavuoren naiset" ja "Niskavuoren leipä". Vaalan mustavalkoelokuvassa "Niskavuoren naiset" Simolaa näyttelee Ossi Elstelä, värielokuvassa puolestaan Heikki Savolainen. Edvin Laineen elokuvassa "Niskavuoren Aarne" Simolaa näyttelee Aarne Laine. Vuoden 1984 "Niskavuori"-elokuvassa häntä näyttelee Tuomas Mattila.


text: Puhelinvaihteen hoitaja, "kylälehti". Oikea nimi Sandra Marjanen. Tarinan eteenpäinviejä näytelmissä "Niskavuoren naiset", "Niskavuoren leipä" ja "Entäs nyt, Niskavuori?". Vaalan mustavalkoelokuvassa "Niskavuoren naiset" Sandrana on Aino Lohikoski, vuoden 1958 väriversiossa puolestaan Pia Hattara. Laineen "Niskavuori"-filmatisoinneissa Sandran roolissa on Martta Kinnunen. Kassilan "Niskavuori"-elokuvassa Sandraa näyttelee Eila Pehkonen. Kalle Pursiaisen televisionäytelmästä "Entäs nyt, Niskavuori?" Sandran hahmo on jätetty pois.


text: Sandran sisko Serafiina työskentelee kansakoulun vahtimestarina. Serafiinaa ovat näytelleet muun muassa Elli Ylimaa, Anni Rönkkö ja Elina Hoffrén.


text: Niskavuoren tilanhoitaja. Vakava ja yksioikoinen. Avioeronsa jälkeen Martta ihastuu pehtooriin, ja alkaa odottaa tämän lasta. Martta ei kuitenkaan halua naimisiin pehtoorin kanssa ja pehtoori joutuu lähtemään Niskavuorelta. Mukana näytelmässä "Niskavuoren leipä". Laineen "Niskavuoren Aarnessa" pehtoorina on Åke Lindman, Kassilan "Niskavuoressa" puolestaan Aarno Sulkanen. Jälkimmäisessä hahmolle on annettu sukunimeksi Anttila.


text: Martan toinen mies. Asiallinen ja sovitteleva. Tohtori alkaa seurustella eronneen Martan kanssa tämän odottaessa lasta pehtoorille. Lopulta tohtori avioituu Martan kanssa ja pariskunta muuttaa Helsinkiin. Mukana näytelmissä "Niskavuoren leipä" ja "Entäs nyt, Niskavuori?". Laineen elokuvissa "Niskavuoren Aarne" ja "Niskavuoren taistelee" tohtorina on Joel Rinne, Kassilan "Niskavuoressa" puolestaan Martin Kurtén. Elokuvassa "Niskavuori taistelee" tohtorin nimi on muutettu Artturi Santalaksi. Kassilan "Niskavuoressa" hahmon nimi on Henrik Warelius. Vuoden 1987 televisionäytelmässä "Entäs nyt, Niskavuori?" tohtorin nimi on niin ikään Henrik Varelius ja häntä näyttelee Elis Sella.


title: Naughty by Nature

text: Naughty by Nature on Grammy-palkittu Yhdysvaltalainen hiphop-trio kotoisin East Orangesta, New Jerseystä. Muodostuksensa aikana, vuonna 1988, trio koostui kolmesta henkilöstä: Treach (Anthony Criss, s. 2.12.1970), entinen jäsen Vin Rock (Vincent Brown, s. 17.9.1970) ja DJ Kay Gee (Keir Gist, s. 15.9.1969).


title: Naughty by Nature

text:
Ryhmä muodostui East Orangessa, New Jerseyssä vuonna 1988. He ilmestyivät ensimmäisen kerran musiikkikuvioihin vuonna 1989 albumillaan "Independent Leaders", joka julkaistiin heidän silloisen nimensä, "The New Style"n, alla. Albumi loi pienoisen hitin "Scuffin' Those Knees". Ensimmäisen albumin julkaisun jälkeen ryhmä sai mentorointia New Jerseystä myös kotoisin olevalta Queen Latifahlta ja jälkeenpäin muutti nimensä.
Ryhmän ensimmäinen hitti "Naughty by Nature" -nimen alla oli kappale nimeltään "O.P.P.", missä sämplättiin Jackson 5 -kappaletta "ABC" ja se ilmestyi ryhmän vuonna 1991 julkaistulla omaa nimeä kantavalla "Naughty by Nature" -albumilla. Kappale nousi kuudennelle sijalle "Billboard Hot 100" -listalla tehden siitä yhden suosituimmista musiikkityylejä sekoittavista kappaleista rapin historiassa. Kappaleesta on tullut hyvin tunnettu popkulttuurissa, se on mainittu tv-ohjelmissa ja elokuvissa, kuten Bel-Airin prinssi, Malibu's Most Wanted, "Meidän faija" (My Wife and Kids), Monk ja Konttori. "O.P.P." sai osakseen myös kriitikoiden ylistystä, vuonna 1998 se nimettiin "The Source" -lehden kaikkien aikojen sadan parhaan rap-singlen joukkoon ja "Spin" -lehti nimesi kappaleen 20:nenneksi parhaaksi 90-luvun singleksi.


title: Naughty by Nature

text: Albumi loi toisenkin hitin, muokatun version Bob Marleyn kappaleesta "No Woman, No Cry", nimeltään "Everything's Gonna be All Right" (kappale kulki myös nimellä "Ghetto Bastard" joillakin sensuroimattomilla julkaisuilla). Kappale kertoi Treachin kokemuksista köyhyydessä kasvamisesta ja myöhemmin huipulle noususta. Näiden kahden kappaleen tuoman menestyksen myötä ryhmän omaa nimeä kantava albumi myi platinaa.


title: Naughty by Nature

text: New Jerseystä kotoisin oleva merkittävä ja kunnioitettu tuottaja Tony D syytti Naughty by Naturea hänen breakbeat albumillaan, "Music Makes You Move" olevan samplen varastamisesta ja käyttämisestä "O.P.P." -kappaleella. Kiista ratkaistiin ilman oikeudenkäyntiä. Albumien välillä ryhmä sai jättihitin kappaleestaan "Uptown Anthem", joka on vuoden 1992 "Juice" -elokuvan soundtrackillä. Räppäri Tupac näytteli myös elokuvassa ja Treach ystävystyi tämän kanssa. Se johti Treachin pitkään näyttelijän uraan ja pitkään ystävyyssuhteeseen Tupacin kanssa. Vuonna 1993 ryhmä näytteli katujengiä supersankari komediaelokuvassa "The Meteor Man". Kun Tupac kuoli vuonna 1996, Treach teki hänelle tribuuttikappaleen nimeltään "Mourn You Till I Join You" (vapaa suom. "suren sinua kunnes liityn seuraasi").


title: Naughty by Nature

text: Myöhemmin kokoonpanolla oli useita hittejä kolmannelta ja neljänneltä albumiltaan "19 Naughty III" ja "Poverty's Paradise". Molemmat albumit nousivat 1. sijalle R&B/HipHop listoilla. Kappale "Hip Hop Hooray" oli hitti albumilta "19 Naughty III". Musiikkivideon ohjasi Spike Lee ja sillä esiintyi muita 90-luvun alussa suosittuja hiphop artisteja, kuten Queen Latifah, Eazy-E, Run-D.M.C. ja "Da Youngsta's". Vuonna 1996 albumi "Poverty's Paradise" voitti ensimmäistä kertaa jaetun parhaan rap-albumin Grammy-palkinnon. Tämä muodosti hitin kappaleesta "Feel Me Flow", joka nousi "Billboard Hot 100" -listan sijalle 17.


title: Naughty by Nature

text: 90-luvun puolivälissä Naughty by Nature perusti oman tuotantoyhtiön "Illtown Records "ja vuonna 1995 julkaisi suojattinsa "Rottin Razkals"in albumin. Kokoonpano (lähinnä Kay Gee) työskenteli seuraavina vuosina tiiviisti erinäisten R&B -yhtyeiden, erityisesti, "Zhané"n ja "Next"in kanssa. Kay Gee tuotti "Next"in kappaleen "Too Close", mistä tuli listaykkönen vuonna 1998.


title: Naughty by Nature

text: Vuonna 1999 ryhmä julkaisi viidennen albuminsa, nimeltään "Nineteen Naughty Nine: Nature's Fury." Albumi oli jokseenkin menestyksekäs, ja tekijät saivat RIAA:n kultalevyn, ja kappale "Jamboree" nousi sijalle 10 Billboard Hot 100 -listalla.


title: Naughty by Nature

text: "Nineteen Naughty Nine: A Nature's Fury " -albumin julkaisun jälkeen Kay Geen ja Treachin välille syntyi kiista koskien rahoitusta. Treach syytti Kay Geetä ryhmän rahojen tuhlailusta. Näiden erimielisyyksien johdosta DJ Kay Gee päätti erota kokoonpanosta vuoden 2000 loppupuolella. Hän alkoi kehittää omaa "Divine Mill" -levy-yhtiötään. Ryhmän jäljelle jääneet jäsenet Treach ja Vin Rock julkaisivat vuonna 2002 albumin nimeltään "IIcons, "käyttäen moninaisia eri tuottajia, mukaan lukien "Da Beatminerz". Albumi kuitenkin sai viileän vastaanoton yleisöltä. Vuonna 2003 ryhmä lopetti toimintansa. Vuoden 2006 toukokuussa Kay Gee yhdistyi uudelleen Treachin kanssa, liittyen jälleen Naughty by Natureen B. B. Kingin yökerholla pidetyssä konsertissa. Huhtikuussa 2010 he julkaisivat singlen "Get to Know Me Better", jossa oli mukana räppäri Pitbull ja singlen B-puolella kappale "I Gotta Lotta". Myöhemmin vuonna 2010 he julkaisivat ryhmän ensimmäisen mixtapen nimeltään "Naughty by Nature: Tha Mixtape". Vuonna 2011 ryhmä työskenteli pitkään viivästyneen seitsemännen studioalbuminsa parissa ja se julkaistiin viimein. Albumi nimeltään "Anthem Inc." ilmestyi 13. joulukuuta, 2011. Albumilla oli aivan uutta materiaalia, sekä uudelleen nauhoitettuja vanhoja hittejä.


title: Naughty by Nature

text: 11. kesäkuuta 2011 kokoonpanosta tuli ensimmäinen hiphop -ryhmä, joka esiintyi arvostetulla "Fenway Park" -baseball stadiumilla. He esittivät kappaleen "Hip Hop Hooray" osana mega-poikabändi "NKOTBSB":n konserttia.


title: Naughty by Nature

text: Maaliskuussa 2012 New Jerseystä myös kotoisin olevasta "Sugar Hill Gang" ryhmästä kertovan dokumentin julkaisun jälkeen, Naughty by Nature esiintyi Asbury Parkissa, New Jerseyssä "Garden State" -elokufestivaaleilla.


title: Naughty by Nature

text: 6. toukokuuta 2013 Treach "erotti virallisesti" twittertilinsä kautta Vin Rockin Naughty by Naturesta.


title: Viipurin maa- ja kaupunkiseurakunta

text: Viipurin maa- ja kaupunkiseurakunta (vanhoilta nimiltään myös Viipurin seurakunta ja Viipurin suomalais-ruotsalainen seurakunta, ) oli Viipurissa toiminut seurakunta, jonka Västeråsin piispa Pietari perusti vuonna 1293 Karjalaan suuntautuneen ristiretken yhteydessä. Samaan aikaan perustettiin myös Viipurin linna. Maa- ja kaupunkiseurakunnasta erotettiin vuosisatojen aikana useita muita seurakuntia, kunnes se vuonna 1906 jaettiin kolmeen osaan ja lakkautettiin. Viipurin maa- ja kaupunkiseurakunta oli yksi Suomen vanhimmista seurakunnista, joita ennen 1300-luvun alkua perustettiin vain noin kymmenkunta.


title: Viipurin maa- ja kaupunkiseurakunta

text: Ensimmäisenä Viipurin maa- ja kaupunkiseurakunnasta erotettiin Viipurin linnan ja Siikaniemen seurakunta vuonna 1570. Se toimi aina vuoteen 1710 saakka, jolloin venäläiset Viipurin piirityksen yhteydessä polttivat Siikaniemen kaupunginosan. Vuonna 1743 perustettiin Viipurin saksalaista väestöä varten Viipurin saksalainen seurakunta. Lopulta maa- ja kaupunkiseurakunta jaettiin senaatin 1889 tekemällä päätöksellä vuonna 1906 kolmeen osaan, jotka olivat kaupungissa toiminut Viipurin kaupungin suomalainen seurakunta, Viipurin maalaiskunnassa toiminut Viipurin maaseurakunta sekä ruotsinkielistä väestöä varten perustettu Viipurin kaupungin ruotsalainen seurakunta. Se toimi läheisessä yhteistyössä saksalaisen seurakunnan kanssa ja molemmista käytettiin myös yhteistä nimitystä ruotsalais-saksalainen seurakunta. Lisäksi samana vuonna aloitti toimintansa maa- ja kaupunkiseurakunnasta jo 1903 erotettu Nuijamaan seurakunta.


title: Viipurin maa- ja kaupunkiseurakunta

text: Viipurin maa- ja kaupunkiseurakunnan kappeliseurakuntia olivat Koivisto ja Johannes. Ensimmäisenä perustettiin 1540-luvulla Koivisto, joka erotettiin itsenäiseksi kirkkoherrakunnaksi vuonna 1575. Johannes puolestaan mainitaan kappeliseurakuntana ensimmäisen kerran 1640 nimellä Kakin kappeli. Vuonna 1817 siihen liitettiin Lavansaari, lisäksi samana vuonna Tytärsaari ja Suursaari liitettiin Kymiin. Oma seurakunta Johanneksesta tuli 1859


title: Viipurin maa- ja kaupunkiseurakunta

text: Varhaisimmat tiedot maa- ja kaupunkiseuran kirkosta ovat vuodelta 1411, jolloin sen kerrotaan vahingoittuneen Novgorodia vastaan käydyssä sodassa. Kirkko tuhoutui lopullisesti vuoden 1477 kaupunkipalossa. Ensimmäisen tuomiokirkon rakentaminen aloitettiin 1430-luvulla ja se saatiin valmiiksi seuraavalla vuosikymmenellä. Vuonna 1481 rakennettu Viipurin dominikaaniluostarin kirkko remontoitiin maa- ja kaupunkiseurakunnan käyttöön vuonna 1617, kun vanhasta tuomiokirkosta tuli Viipurin hiippakunnan tuomiokirkko. Seurakunnan jakamisen jälkeen entinen luostarikirkko jäi maaseurakunnan käyttöön ja se tunnetaan nykyään raunioituneena Viipurin maaseurakunnan kirkkona. Vuonna 1893 maa- ja kaupunkiseurakunnan uudeksi pääkirkoksi valmistui Viipurin tuomiokirkko.


title: Viipurin maa- ja kaupunkiseurakunta

text: Maa- ja kaupunkiseurakunta hautasi vainajansa aluksi yleiseen tapaan kirkon lattian alle, josta ruumiiden jäännökset myöhemmin siirrettiin kirkkomaalla sijainneisiin luuhuoneisiin tai yhteishautoihin. Varhaisin tieto hautausmaasta on 1600-luvulta, jolloin käytössä oli Salakkalahden pohjoispuolella sijainnut köyhimmille vainajille tarkoitettu Kirkkosaari pienine kappeleineen. Vuoden 1693 jälkeen syntyi kaupungin itäpuolelle useampia pieniä kalmistoja, kunnes Venäjän senaatti vuonna 1772 kielsi kirkkoihin hautaamisen kokonaan. Uuden asetuksen johdosta kaupunkiin perustettiin vuonna 1798 Sorvalin ja Ristimäen hautausmaat sekä vielä myöhemmin 1830-luvulla Lepolan hautausmaa, joissa maa- ja kaupunkiseurakunnalla oli muiden seurakuntien tavoin oma hauta-alue.


title: Urashima Tarō

text: Urashima Taro on japanilainen kansantarina, joka kertoo 24-vuotiaasta kalastajasta Urashima Tarosta. Hän huomaa kalastaessaan, että ryhmä lapsia kiusaa kilpikonnaa. Hän pelastaa kilpikonnan. Palkinnoksi hyvästä teostaan hän pääsee käymään meren alla lohikäärmejumalan palatsissa. Urashima viettää palatsissa kolme vuorokautta ja saa siellä tapaamaltaan prinsessalta lahjaksi laatikon. Kun Urashima palaa kotiin, hänen talossaan on vieras mies. Urashima kertoo asuvansa siellä ja esittelee itsensä. Vieras mies sanoo, että hän asuu talossa nykyisin. Hän kertoo tietävänsä, että talossa asui aikanaan Urashima Taro-niminen kalastaja mutta siitä on jo 300 vuotta eikä tuo mainittu Urashima Taro siis enää voi mitenkään olla hengissä. Urashimalle alkaa selvitä, että mies puhuu totta. Kotitienoolla moni asia on muuttunut eikä hän löydä tuttujaan. Hän kysyy ihmisiltä tuntevatko nämä kalastajan, jonka nimi on Urashima Taro, ja kaikki kertovat kuulleensa Urashima Taro -nimisestä kalastajasta, joka eli kolme vuosisataa sitten. Urashima kauhistuu, kun hän viimein ymmärtää, että aika, joka palatsissa meren alla oli kolme päivää, oli hänen kotitienoollaan kolme vuosisataa. Kun Urashima avaa prinsessalta lahjaksi saamansa laatikon, hän alkaa ikääntyä ja hetken kuluttua on jo raihnas vanha mies, vaikka hän juuri oli ollut vain 24-vuotias. Vanhennuttuaan näin äkillisesti hän kaatuu maahan kuolleena.


title: Campitelli

text: Campitelli on Rooman kymmenes rione, jota ympäröivät luoteessa Sant’Angelo ja Pigna, koillisessa Monti, kaakossa Celio, etelässä San Saba ja lounaassa Ripa. Sen koko on noin 60 hehtaaria, väkiluku 600 ja väestötiheys 1 000 asukasta neliökilometrillä (2013). Koska Campitellin alasta lähes 70 prosenttia sijaitsee arkeologisilla alueilla, se on Rooman harvimmin asuttu rione. Sen alueella sijaitsee kaksi Rooman seitsemästä kukkulasta – Capitolium ja Palatium.


title: Campitelli

text: Rooman rioneista juuri Campitelli houkuttelee eniten turisteja, sillä sen alueella sijaitsivat Rooman valtakunnan keskeisimmät paikat: Capitolium, Palatium ja Forum Romanum. Capitoliumin laella on Michelangelon suunnittelema Piazza del Campidoglion aukio ja Musei Capitoliniin museoryhmä sekä Rooman kaupungintalona toimiva Palazzo Senatorio. Palatiumia pidetään Rooman syntypaikkana, jossa naarassusi imetti Romulusta ja Remusta. Esihistoriallisten löydösten lisäksi sieltä on löydetty jäänteitä useista keisarillisista palatseista.


title: Campitelli

text: Forum Romanum oli Rooman valtakunnan tärkein forum, jolla sijainneista rakennuksista ovat parhaiten säilyneet Castorin ja Polluxin temppeli, Julius Caesarin temppeli, Mamertiinien vankila, Curia Julia, Saturnuksen temppeli, Vestan temppeli, Romuluksen temppeli, Tituksen riemukaari, Septimius Severuksen riemukaari sekä Cloaca Maxima, Rooman ensimmäinen viemärijärjestelmä. Campitellin pohjoislaidalla sijaitsee myös valtava (1885–1911), jonka on arvosteltu peittävän näkymän Capitoliumille ja Forum Romanumille.


title: Campitelli

text: Campitellin rajat suhteessa naapurikaupunginosiin ovat seuraavat:


title: Viipurin saksalainen seurakunta

text: Viipurin saksalainen seurakunta (, ) oli Viipurissa toiminut saksalainen luterilainen seurakunta, joka perustettiin vuonna 1743. Se lakkautettiin virallisesti muiden luovutettujen alueiden seurakuntien tavoin vuonna 1950. Seurakunnasta on myös käytetty nimitystä ruotsalais-saksalainen seurakunta. Saksalaisia oli Viipurin väestöstä parhaimmillaan noin 12 % aivan 1800-luvun alkupuolella. Vuonna 1939 heitä oli kaupungin vajaasta 80 000 asukkaasta noin 900.


title: Viipurin saksalainen seurakunta

text: Ruotsin kuningatar Kristiina antoi luvan saksankielisen seurakunnan perustamiselle Viipuriin jo vuosina 1636 ja 1651. Lopulta se toteutui vasta 1743, kaupungin ollessa osa Venäjän keisarikuntaa, jolloin saksalainen seurakunta erotettiin Viipurin maa- ja kaupunkiseurakunnasta. Oman kirkon seurakunta sai vuonna 1799, kun se rakensi Paraatikentän laidalle Pietari–Paavalin kirkon. Samaa kirkkoa käyttivät myös Viipurin ruotsinkieliset. Saksalaisella seurakunnalla oli kaupungin muiden seurakuntien tavoin oma hautausmaa-alue Sorvalin ja Ristimäen hautausmailla.


title: Viipurin saksalainen seurakunta

text: Vuonna 1906 maa- ja kaupunkiseurakunta jaettiin kolmeen osaan, joista yksi oli Viipurin kaupungin ruotsalainen seurakunta. Se jatkoi läheistä yhteistyötä saksalaisen seurakunnan kanssa, Pietari-Paavalin kirkon lisäksi myös kirkkoneuvoston ja taloudenhoidon muodossa. Vuonna 1932 ne rakensivat yhteisen seurakuntatalon.


title: Store Trolltind

text: Store Trolltind on Skandien Trolltindene-vuoristoon kuuluva vuorenhuippu Rauman kunnassa, Norjassa. Huipun korkeus merenpinnan tasosta on 1 788 metriä. Huipun itäpuolella on Romsdalenin laakso ja sen lähellä sijaitsee myös tunnettu ”peikonseinä”, Trollveggen, joka on tiettävästi eräs korkeimmista pystysuorista vuorenseinämistä.


title: Harmaavatsaorneero

text: Harmaavatsaorneero ("Automolus infuscatus") on orneeroiden heimoon kuuluva eteläamerikkalainen varpuslintu.


title: Harmaavatsaorneero

text: Harmaavatsaorneeroa tavataan Boliviassa, Brasiliassa, Ecuadorissa, Guyanassa, Kolumbiassa, Perussa, Ranskan Guayanassa, Surinamessa ja Venezuelassa. Lajia on kuvattu yleiseksi, ja se on luokiteltu elinvoimaiseksi.


title: Valkosilmäorneero

text: Valkosilmäorneero, aikaisemmalta nimeltään valkosilmälehvälintu ("Automolus leucophthalmus") on orneeroiden heimoon kuuluva varpuslintu.


title: Valkosilmäorneero

text: Valkosilmäorneeroa tavataan Argentiinassa, Brasiliassa ja Paraguayssa . Lajia on kuvattu melko yleiseksi, ja se on luokiteltu elinvoimaiseksi.


title: Isolehtiorneero

text: Isolehtiorneero ("Automolus melanopezus") on orneeroiden heimoon kuuluva varpuslintu.


title: Isolehtiorneero

text: Isolehtiorneeroa tavataan Boliviassa, Brasiliassa, Ecuadorissa, Kolumbiassa ja Perussa. Lajin kanta on vakaa, ja se on luokiteltu elinvoimaiseksi.


title: Tepuilehtiorneero

text: Tepuilehtiorneero ("Syndactyla roraimae") eli aiemmalta nimeltään tepuinlehtiorneero on orneeroiden heimoon kuuluva varpuslintu.


title: Tepuilehtiorneero

text: Tepuilehtiorneeroa tavataan Brasiliassa, Guayanassa ja Venezuelassa. Lajin ei uskota olevan vaarassa, ja se on luokiteltu elinvoimaiseksi.


title: Tummaorneero

text: Tummaorneero ("Clibanornis rubiginosus") on orneeroiden heimoon kuuluva varpuslintu.


title: Tummaorneero

text: Tummaorneeroa tavataan laajalla alueella Meksikossa, Keski-Amerikassa ja Etelä-Amerikan luoteis- ja pohjoisosissa. Lajin populaation arvioidaan olevan 500 000–4 999 999 yksilöä, ja sen kanta on vakaa. Laji on luokiteltu elinvoimaiseksi.


title: Oranssisilmäorneero

text: Oranssisilmäorneero ("Automolus rufipileatus") on orneeroiden heimoon kuuluva varpuslintu.


title: Oranssisilmäorneero

text: Oranssisilmäorneeroa Boliviassa, Brasiliassa, Ecuadorissa, Guayanassa, Kolumbiassa, Perussa, Ranskan Guayanassa, Surinamessa ja Venezuelassa. Lajia on kuvattu melko yleiseksi, ja sen kanta on vakaa. Se on luokiteltu elinvoimaiseksi.


title: Linnoittaminen

text: Linnoittaminen on sodankäyntiin kuuluva vaihe, jossa linnoitteiksi kutsuttuja rakenteita rakentamalla ja yksittäisen sotilaan suojautumis- ja kaivautumistoimenpiteillä luodaan suojaa vihollisen tulenkäyttöä vastaan.


title: Linnoittaminen

text: Esimerkkejä linnoittautumisessa rakennetuista rakenteista ovat juoksuhauta, potero ja pesäke. Linnoittamisrakenteet suojaavat tyypillisesti suora-ammuntatulelta ja kranaatti-iskuilta.


title: Linnoittaminen

text: Myös ase voidaan linnoittaa, esimerkiksi kranaatinheitin. Linnoittamisella voidaan suojata miehistöä, aseita, varusteita ja ampumatarvikkeita (a-tarvikkeita).


title: San Francisco sourdough

text: San Francisco sourdough on San Franciscolle ominainen taikinajuuresta tehty leipä. San Francisco sourdoughin historia ulottuu Kalifornian kultaryntäykseen 1800-luvun puolivälissä. San Francisco sourdough voi esiintyä patongin muodossa. San Franciscossa moni leipomo tarjoaa sourdoughia: niistä tunnetuin lienee Boudin Bakery, joka on tarjonnut sourdoughia vuodesta 1849. Tarinan mukaan käytetty taikinajuuri on säilynyt nykypäiviin asti.


title: Pastrami

text: Pastrami, eli suolaliha, on joka valmistetaan yleisimmin naudanlihasta, mutta myös sianlihasta, lampaanlihasta tai esimerkiksi kalkkunanlihasta.


title: Pastrami

text: Pastramia käytetään voileipien välissä. Sana pastrami tulee romanian kielen sanasta pastramă, joka vuorostaan tulee kreikan kielen sanoista παστραμάς/παστουρμάς, jotka ovat laina turkin kielen sanasta "pastırma". Turkinkielinen nimi "pastırma" tulee sanasta "bastırma", joka tarkoittaa puristettua lihaa.


title: Understanding Markov Chains

text: Understanding Markov Chains on Nicolas Privaultin kirjoittama, Springerin Springer Undergraduate Mathematics Series-sarjassa vuonna 2013 julkaisema kirja. Kirjan aiheena Markovin ketjut, näiden alkeet ja sovellukset. Kirja käsittelee sekä diskreettiä että aikajatkuvaa Markovin ketjua. Kirja esittelee myös Markovin ketjun sovelluksia.


title: Housujärvi (Ulvila)

text: Housujärvi on Satakunnassa Ulvilassa sijaitseva järvi, joka kuuluu Kokemäenjoen vesistön Kauvatsanjoen valuma-alueen "Sääksjärven alueeseen".


title: Housujärvi (Ulvila)

text: Järvi on 200 metriä pitkä ja 50 metriä leveä pikkujärvi, joka sijaitsee Sääksjärvestä noin 2 kilometriä luoteeseen. Se laskee 2,1 kilometriä pitkää "Liesiojaa" myöten Sääksjärveen. Järven rannat ovat soista metsämaastoa, eikä sen rannalla ole rakennuksia. Sen lähelle tulee metsätie.


title: Housujärvi (Ulvila)

text: Vuoden 1855−56 Kalmbergin kartastossa järven nimenä oli "Hausjärvi".


title: Housujärvi (Ulvila)

text:
Sääksjärven alueeseen kuuluu Sääksjärven ympäristön järvet ja ojat.
Rukajoki laskee Sääksjärveen, mutta sitä kohdellaan omana valuma-alueenaan.


title: Kannusjärvi (Kokemäki)

text: Kannusjärvi on Satakunnassa Kokemäellä ja Ulvilassa sijaitseva järvi, joka kuuluu Kokemäenjoen vesistön Kauvatsanjoen valuma-alueen "Sääksjärven alueeseen".


title: Kannusjärvi (Kokemäki)

text: Järven pinta-ala on 5,7 hehtaaria ja sen pituus on 300 metriä ja leveys 200 metriä. Järven luusua sijaitsee järven etelärannalla, josta saa alkuunsa 1,5 kilometriä pitkä laskuoja Sääksjärven "Vanhanpirtinlahteen". Kannusjärveen laskee muutama metsäoja.


title: Kannusjärvi (Kokemäki)

text: Järven rantaviiva on 1,1 kilometriä pitkä ja ranta on pääosin avosuota. Rannolla ei ole rakennuksia ja järven lähelle johtaa kaksi metsätietä yhdystieltä 12938. Kokemäen ja Ulvilan raja kulkee järven yli niin, että suurin osa kuuluu Kokemäelle.


title: Kannusjärvi (Kokemäki)

text: Vuoden 1855−56 Kalmbergin kartastossa järven koko oli suurempi ja sen rantaviiva erimuotoinen. Järven vedenpintaa on ilmeisesti laskettu.


Bibliothèque du cinéma François-Truffaut on Pariisissa Forum des Halles -ostoskeskuksessa sijaitseva elokuva-aiheinen kirjasto. Kirjastossa on lainattavissa yli 25 000 elokuva-aiheista kirjaa sekä noin 12 000 DVD:tä. Kirjastossa on myös oma elokuvasali, jossa näytetään elokuvia maksutta. Lisäksi kirjastossa järjestetään aiheeseen liittyviä luentoja ja tapahtumia.


title: Sammakkalahti (Kokemäki)

text: Sammakkalahti on Satakunnassa Kokemäellä sijaitseva lampi, joka kuuluu Kokemäenjoen vesistön Kauvatsanjoen valuma-alueen "Sääksjärven alueeseen".


title: Sammakkalahti (Kokemäki)

text: Järven pinta-ala on 2,9 hehtaaria ja sen pituus on 400 metriä ja leveys 100 metriä. Järven luusuassa oleva lyhyt oja sijaitsee Sääksjärveä ja Sammakkalahtea erottavalla kannaksella. Vaikka sen nimessä esiintyy sana "lahti", on se kuitenkin järvi. Erikoisuutena on siinä oleva suuri siirtolohkareiden määrä, joka haittaa veneilyä suuresti. Siihen laskee Haukijärvestä alkuunsa saava oja. Järven rantaviiva on 1,4 kilometriä pitkä ja ranta on pääosin moreeni- ja kalliopohjaista metsämaastoa. Sammakkalahdessa ei ole loma-asuntoja, vaikka niitä on muutoin paljon Sääksjärvellä.


title: Lutalammi

text: Lutalammi on Satakunnassa Porissa ja entisessä Laviassa Saarijärvellä sijaitseva lampi, joka kuuluu Kokemäenjoen vesistön Kauvatsanjoen valuma-alueen Rukajoen valuma-alueeseen. Lampi sijaitsee 10 kilometriä Sääksjärvestä pohjoiseen, jonne se laskee Rukajoen kautta.


title: Lutalammi

text: Lammen pinta-ala on 1,1 hehtaaria ja sen pituus on 200 metriä ja leveys 100 metriä. Sen luusua sijaitsee järven pohjoisrannalla, josta saa alkuunsa 2,5 kilometriä pitkä "Hanhioja", joka yhtyy Lutajärveltä laskevaan ojaan. Tämä oja yhtyy alempana kuivatetun "Kivijärven" jälkeen "Rukajokeen", joka laskee Sääksjärveen. Lammen rantaviiva on 0,5 kilometriä pitkä ja ranta on pääosin ojitettua metsäistä suota, joka sijaitsee keskellä suurta "Lutanevan", "Ekruutinsuon" ja "Rekikeitaan" muodostamaa suoaluetta.


title: Kuvaryhmä

text: Kuvaryhmä tarkoittaa matematiikassa sellaista ryhmää H, joka on ryhmän G kuva jossakin homomorfismissa h.


title: Lutajärvi

text: Lutajärvi on Satakunnassa Porissa ja entisessä Laviassa Saarijärvellä sijaitseva järvi, joka kuuluu Kokemäenjoen vesistön Kauvatsanjoen valuma-alueen Rukajoen valuma-alueeseen.


title: Lutajärvi

text: Järven pinta-ala on 32,8 hehtaaria ja sen pituus on 1,6 kilometriä ja leveys 300 metriä. Järven luusua sijaitsee järven etelärannalla, josta saa alkuunsa 17,6 kilometriä pitkä laskuoja. Se laskee Sääksjärveen pääasiassa "Rukajoen" nimisenä. Järveen laskee vain muutama oja. Läheinen Vähä Lutajärvi kuuluu Harjunpäänjoen valuma-alueeseen.


title: Lutajärvi

text: Järven rantaviiva on 5,1 kilometriä pitkä ja ranta on pääosin moreeni- ja kalliopohjaista metsämaastoa. Vain "Sammalnokan" pitkä lahti on suota. Rannoilla on runsaasti loma-asuntoja ja yksi tila. Järvelle pääsee Kullaan ja "Mustajoen" yhdistävältä tieltä.


title: Café des 2 Moulins

text: Café des 2 Moulins on kahvila Pariisin Montmartressa. Kahvila tuli tunnetuksi elokuvasta Amélie, jossa elokuvan päähenkilö työskentelee kahvilassa tarjoilijana.


title: Lansing–Ishii-sopimus

text: Lansing–Ishii-sopimus viittaa Yhdysvaltojen ja Japanin välillä 2. marraskuuta 1917 vaihtamiin nootteihin, jotka tähtäsivät maidenvälisen kilpailun lopettamiseen Kiinassa. Nimensä se sai Yhdysvaltojen ulkoministeri Robert Lansingin ja Japanin erikoislähettiläis Ishii Kikujirōn mukaan.


title: Lansing–Ishii-sopimus

text: Lansing–Ishii-sopimuksella sovittiin kolmesta pääaiheesta.


title: Lansing–Ishii-sopimus

text: Lansing–Ishii-sopimuksen taustalla oli Yhdysvaltojen halu turvata yhteytensä Kiinan markkinoille muiden suurvaltojen, kuten Yhdistyneen kuningaskunnan, Ranskan, Saksan Venäjän ja Japanin jakaessa Kiinaa omiin vaikutusalueihinsa. Avoimien ovien kauppapolitiikka, eli tasavertaisia kauppaoikeuksia kaikille maille Kiinassa, alkoi ajaa Yhdysvaltojen silloinen ulkoministeri John Hay vuosina 1899-1900. Tämän johdosta hän lähetti asiaan liittyneille suurvalloille diplomaattisia nootteja, mutta ne eivät olleet näitä sitovia, eikä niillä ollut juurikaan vaikutusta. Yhdysvallat jatkoi kuitenkin ajatuksen ajamista Hayn jälkeenkin.


title: Lansing–Ishii-sopimus

text: Erityisen vaikeiksi Yhdysvaltojen välit muuttuivat Japanin kanssa, jonka uskottiin olevan eurooppalaisia valtioita suurempi uhka. Vuoteen 1908 mennessä alettiin jo huhuta maiden välisen sodan syttymisestä. Välien kiristymisen päättämiseksi solmittiin samana vuonna Root–Takahira-sopimus, jossa sovittiin paljolti samoista asioista myöhemmän Lansing–Ishii-sopimuksen kanssa.


title: Lansing–Ishii-sopimus

text: Yhdysvaltojen ja Japanin välit kiristyivät jälleen ensimmäisen maailmansodan myötä, vaikka molemmat taistelivat ainakin nimellisesti samalla puolella. Tähän vaikutti etenkin Japanin Kiinalle esittämät 21 vaatimusta tammikuussa 1915, joilla Japani sai Kiinalta huomattavia taloudellisia ja poliittisia myönnytyksiä. Woodrow Wilsonin hallinto yritti lieventää maiden välejä keskustelujen kautta. Japanin erikoislähettiläs Ishii Kikujirō tuli kahden kuukauden matkalle Yhdysvaltoihin, joka päättyi nootteihin hänen ja Robert Lansingin välillä. Nooteilla virallistettiin aikaansaatu sopimus. Sopimus hidastikin maiden välien kiristymistä, mutta pian alkoi muodostua uusia ongelmia. Sopimuksen mitätöi vuonna 1923 Warren Harding hallinto. Japanin ja Yhdysvaltojen kiristyneet välit johtivat sittemmin maiden väliseen välienselvittelyyn toisessa maailmansodassa.


title: Miscanthus junceus

text: Miscanthus junceus on heinäkasveihin kuuluva kasvilaji, jota kasvaa keskisen ja eteläisen Afrikan joenvarsilla, kosteikoilla ja soilla. Se on mätästävä, ja sen korsi on 1–3 metriä korkea.


title: Miscanthus junceus

text: "Miscanthus junceus" on mätästävä kasvi, ja sen korsi on 1–3 metriä pitkä ja pysty. Lehtilavat ovat 50–100 senttimetriä pitkiä ja 1–3 millimetriä leveitä. Lavat ovat liereitä ja niiden kärki on pitkäsuippuinen. Kukinto on röyhy. Röyhyt ovat 20–50 senttimetriä pitkiä, ja niiden päässä olevat tertut ovat 2–10 senttimetriä pitkiä. Tähkylät kasvavat pateittain, ja kypsät tähkylät ovat perällisiä. Tähkylät ovat 3–5 millimetriä pitkiä.


title: Miscanthus junceus

text: "M. junceus" kasvaa keskisessä ja eteläisessä Afrikassa Kongon demokraattisesta tasavallasta etelään. Sitä kasvaa aina vesien läheisyydessä, joentörmillä, matalilla kosteikoilla ja soilla. Sen kasvualustana on useimmiten hiekkaiset maaperät 700–1 400 metrin korkeudessa. Okavangon suistossa se on pysyvien vesien yleisin kasvi. Lisäksi se on valtakasvi esimerkiksi Mpumalangan hiekkaisen Highveld-alueen matalissa vesissä.


title: Sofia Henriksson

text: Sofia Henriksson (s. 20. helmikuuta 1994) on ruotsalainen maastohiihtäjä, joka edustaa Piteå Elit Skidklubbia.


title: Sofia Henriksson

text: Maastohiihdon maailmancupissa Henriksson kilpaili ensimmäisen kerran Kuusamossa marraskuussa 2014 sijoittuen 10 kilometrin perinteisen hiihtotavan kilpailussa 12:nneksi. Kymmenen parhaan joukkoon hän sijoittui ensimmäisen kerran joulukuussa 2014 oltuaan yhdeksäs Davosin 10 kilometrin perinteisen hiihtotavan kilpailussa.


title: Sofia Henriksson

text: Liberecin nuorten talviolympiafestivaaleilla 2009 Henriksson voitti kultaa 7,5 kilometrin perinteisen kilpailussa, hopeaa perinteisen sprintissä ja pronssia 5 kilometrin vapaan kilpailussa. Junioreiden MM-kilpailuissa Erzurumissa 2012 Henriksson kuului hopeaa saavuttaneeseen Ruotsin viestijoukkueeseen. Liberecissä 2013 hän oli kultaa voittaneessa Ruotsin viestijoukkueessa kuten myös vuonna 2014 Val di Fiemmessä, jossa hän saavutti sen lisäksi hopeaa 5 kilometrin perinteisen hiihtotavan kilpailussa.


title: Beram Kayal

text: Beram Kayal (usein myös muodossa Biram Kayal; ; s. 2. toukokuuta 1988 Jadeidi) on israelilainen jalkapalloilija, joka edustaa Englannin mestaruussarjassa pelaavaa Brighton & Hove Albionia. Pelipaikaltaan oikeajalkainen Kayal on keskikenttäpelaaja. Hän pelaa myös Israelin jalkapallomaajoukkueessa.


title: Beram Kayal

text: Kayalin kasvattajaseura on hänen kotimaansa Maccabi Haifa, jota hän edusti pääsarjassa vuodet 2006-2010. Israelissa Kayal voitti kahdesti kotimaansa mestaruuden ja kerran Toto Cupin.


title: Beram Kayal

text: Kesällä 2010 Kayal siirtyi Skotlannin Valioliigan Celtic FC:hen. Celticissä Kayal on pelannut Mestareiden liigaa sekä voittanut Skotlannin mestaruuden kolmesti kausina 2011-2012, 2012-2013 sekä 2013-2014. Ensimmäisen maalinsa Mestareiden liigassa Kayal iski lokakuussa 2013 AFC Ajaxin verkkoon. Kauden 2010-2011 jälkeen hänet valittiin Skotlannin Valioliigan tähdistöön. Yhteensä Kayal pelasi Celticissä 86 liigaottelua tehden kaksi maalia.


title: Beram Kayal

text: Tammikuussa 2015 Kayal siirtyi Englannin mestaruussarjan Brighton & Hove Albioniin. Hän pelasi kevätkaudella 18 ottelua onnistuen kerran maalinteossa.


title: Beram Kayal

text: Lähes kaikkia Israelin nuorten maajoukkueita edustanut Kayal debytoi Israelin jalkapallomaajoukkueessa syyskuussa 2008 Sveitsiä vastaan. Ensimmäisen ja tähän mennessä ainoan maajoukkuemaalinsa Kayal on tehnyt Latviaa vastaan vuonna 2011 EM-karsintaottelussa. Hän on pelannut 27 maaottelua.


title: United in Regret

text: United in Regret on yhdysvaltalaisen teknisen death metal -yhtye Arsisin toinen studioalbumi. Se julkaistiin vuonna 2006 levymerkillä Willowtip Records.


title: Physenaceae

text: Physenaceae on parilajinen, koppisiemenisten Caryophyllales-lahkoon kuuluva madagaskarilainen kasviheimo.


title: Physenaceae

text: Kasvit ovat melko vaatimattoman oloisia puita tai pensaita, joiden lehtiasento on kaksirivinen. Lehdet ovat yksinkertaisia, korvakkeettomia ja nahkeita. Kukat ovat yksineuvoisia ja kasvit kaksikotisia. Kukinto sijaitsee lehtihangassa ja on terttumainen. Kukat ovat pitkäperäisiä ja niissä on viidestä yhdeksään kehälehteä. Hedekasvin kukissa on 8–25, tavallisesti 10–14 hedettä, joiden ponnet ovat palhoja selvästi pidempiä ja palhot lankamaisia. Emikukissa on kahden yhteenkasvaneen emilehden muodostama kehänalainen sikiäin, jonka väliseinät ovat epätäydellisiä, ja jossa on neljä luokkimaisesti taipunutta ja pitkävartista siemenaihetta; vartalot ovat pitkiä. Hedelmä on rakkomainen; siinä on kookas ja endospermitön siemen, jonka alkion lehdet ovat erikokoiset.


title: Physenaceae

text: Heimo kasvaa Madagaskarissa.


title: Physenaceae

text: Physenaceae-heimossa on vain yksi kaksilajinen suku, "Physena". Se on läheistä sukua toiselle madagaskarilaiselle ja yhden suvun käsittävälle heimolle, Asteropeiaceae. Cronquist (1981) vei Physenaceae-heimon Urticales-lahkoon (mm. nokkoskasvit), jota hän piti norkkokasveina eli alaluokan Hamamelididae edustajana. Takhtajanin (1997) mielestä heimo kuului Dilleniidae-alaluokkaan omana lahkonaan (Physenales).


title: Physenaceae

text: "Physena"-lajit ovat:


title: Luettelo Yhdysvaltain avoimen tennisturnauksen naisten nelinpelin voittajista

text: Tämä on luettelo Yhdysvaltain avoimen tennisturnauksen naisten nelinpelin voittajista.


title: Nicole Agnelli

text: Nicole Agnelli (s. 25. helmikuuta 1992) on italialainen alppihiihtäjä, joka edustaa A.S.D. Caspoggiota.


title: Nicole Agnelli

text: Alppihiihdon maailmancupissa Agnelli kilpaili ensimmäisen kerran Courchevelin pujottelussa joulukuussa 2013. Ensimmäiset maailmancupin pisteensä hän saavutti Åren suurpujottelussa maaliskuussa 2014 oltuaan 21:s. Parhaimmillaan hän on sijoittunut maailmancupissa 17:nneksi Kühtain suurpujottelussa joulukuussa 2014.


title: Mathematics for Finance

text: Mathematics for Finance on Marek Capińskin ja Tomasz Zastawniakin kirjoittama ja Springerin kustantama, Springer Undergraduate Mathematics Series-sarjaan kuuluva kirja. Kirja toimii johdantona talousmatematiikkaan. Kirja on julkaistu vuonna 2011. Esitietoina oletetaan perustiedot todennäköisyyslaskennasta ja analyysista.


title: Dicronocephalus

text: Dicronocephalus on lehtisarvisiin kuuluva kovakuoriaissuku.


title: Macarthuria

text: Macarthuria on koppisiemenisten Caryophyllales-lahkoon kuuluva kasvisuku, joka kuuluu mahdollisesti Limeaceae-heimoon.


title: Macarthuria

text: Suvun lajit ovat enemmän tai vähemmän jäykkävartisia ja -oksaisia pensaita, joiden sekundaarinen paksuuskasvu on tavallisuudesta poikkeava. Lehdet ovat kierteisesti, ja ainakin osa niistä on surkastunut suomuiksi. Kukat ovat pieniä, ja niissä on viisi verholehtimäistä ja joskus myös viisi terälehtimäistä kehälehteä, jotka kiinnittyvät heteiden yhteenkasvettumana muodostuneen putken tyveen. Heteitä putkessa on kahdeksan. Sikiäin on kehänalainen ja yhdislehtinen, tavallisesti kolmen, harvoin neljästä seitsemään emilehden muodostama, ja sisältää yhdestä kolmeen siemenaihetta kutakin emilehteä kohden. Hedelmä on nahkea selkäluomainen rakokota, ja siemenissä on vaippa eli arillus, joka houkuttelee muurahaisia toimimaan siementen levittäjinä.


title: Macarthuria

text: Suku kasvaa siellä täällä Australian rannikkoalueilla erityisesti Lounais-Australiassa.


title: Macarthuria

text: "Macarthuria"-sukuun kuuluu kymmenen lajia. Suku on aiemmin yhdistetty Limeaceae- tai Molluginaceae-heimoon.


title: Macarthuria

text: Suvun lajit:


title: Maryna Antsybor

text: Maryna Antsybor (s. 10. lokakuuta 1987) on ukrainalainen maastohiihtäjä.


title: Maryna Antsybor

text: Maastohiihdon maailmancupissa Antsybor kilpaili ensimmäisen kerran Kuusamossa joulukuussa 2007. Maailmancupin pisteille hän pääsi ensimmäisen kerran joulukuussa 2007 oltuaan Rybinskin 15 kilometrin vapaan hiihtotavan yhteislähtökilpailussa 28:s. Parhaimmillaan hän on sijoittunut 19:nneksi Liberecin 7,6 kilometrin vapaan hiihtotavan kilpailussa helmikuussa 2008.


title: Maryna Antsybor

text: Sapporon MM-kilpailuissa 2007 Antsybor sijoittui 35:nneksi 10 kilometrin vapaan hiihtotavan kilpailussa. Liberecin MM-kilpailuissa 2009 hän oli parhaimmillaan 30:s 30 kilometrin vapaan hiihtotavan yhteislähtökilpailussa. Vancouverin olympialaisissa 2010 Antsybor oli 37:s 10 kilometrin vapaan hiihtotavan kilpailussa. Oslon MM-kilpailuissa 2011 hän sijoittui parhaimmillaan 40:nneksi 30 kilometrin vapaan kilpailussa. Val di Fiemmen MM-kilpailuissa 2013 hän oli parhaimmillaan 47:s 15 kilometrin yhdistelmäkilpailussa. Sotsin olympialaisissa 2014 hän sijoittui vapaan hiihtotavan sprintissä 34:nneksi, 30 kilometrin vapaan hiihtotavan yhteislähtökilpailussa 35:nneksi ja 15 kilometrin yhdistelmäkilpailussa 48:nneksi.


title: Englannin maatalouden vallankumous

text: Englannin maatalouden vallankumous aiheutti vuosien 1690 ja 1800 välillä ennennäkemättömän maatalouden tuotannon kasvun Englannissa, kun sekä maanviljelyn että muun maataloustyön tuottavuus kasvoi. Nopean muutoksen taustalla oli 1600-luvulla alkanut kehitys, jonka juuret olivat Flanderissa. Alankomaat olivat maatalouden mallimaa 1600-luvulla, mutta sodilta säästyneessä Englannissa taloudellinen toimeliaisuus näkyi jo 1600-luvun lopulla maatalouden tehostumisena, mitä voidaan sanoa maatalouden vallankumoukseksi, vaikka kehitystä jarrutti vuosien 1650–1750 välillä alhaisena pysynyt viljan hinta.


title: Englannin maatalouden vallankumous

text: 1700-luvulla maatalouden arvostus nousi. Fysiokraatit korostivat maatalouden asemaa todellisena tuotantona. Tämä propaganda sai sivistyneistön kiinnostumaan maataloudesta ja sen harrastamisesta tuli heille huvitus. Jethro Tullin (1674–1741) mukaan multa oli kasvien ravinnon lähde, ja hänen kehittämänsä rivikylvökoneen tarkoitus oli säästää multaa. Kylvökoneesta tuli tärkeä kehitykselle, vaikka ei ihan Tullin perusteiden mukaan. Toinen tekninen kehitysaskel oli James Smallin kehittämä valurautainen aura 1770-luvulla.